Абгор манзиллар: Ғафур Ғулом боғининг ТТЗдаги шохобчаси | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nАбгор манзиллар: Ғафур Ғулом боғининг ТТЗдаги шохобчаси\nАбгор манзиллар: Ғафур Ғулом боғининг ТТ...\n15:20 / 06 Dec\nМирзо Улуғбек туманидаги кам сонли боғлардан бири бугун абгор аҳволда. Ваҳоланки, бу ерлар бор-йўғи икки йил олдин аҳолининг севимли маскани эди. “Абгор манзиллар” кўрсатуви бу гал Ғафур Ғулом боғининг шохобчасидаги ҳолат ҳақида ҳикоя қилади.\nЭътибор бердингизми, охирги пайтларда ОАВда экология, 200 миллион дарахт, яшил макон, 8 фоиздан 30 фоизга, чанг-ғубор, сув танқислиги, ерости сувлари, карьерлар каби сўзлар анча урчиди. Экология ва атроф-муҳитни муҳофаза қилишга доир яхши ташаббуслар илгари сурилди, ўқиб киши хурсанд бўлади-я! Аммо биласизми, хурсанд бўлишга арзигулик ишлар қилинмади ҳали. Хафа бўлишга, дод солишга арзигулик ишлар эса керагидан ортиқ.\nЯнги яшил ҳудудлар яратиш, дарахтлар экиш ва сувни асраш зарурлиги ҳақида гапирилаётгани яхши албатта, лекин ундан ҳам олдин мавжуд яшилликни асраб қолиш ҳақида бош қотириш тўғрироқ эмасми?\nАфтидан айрим раҳбарлар “Яшил макон” умуммиллий лойиҳасини пул қилишнинг янги схемаси, деб ўйлашяпти чоғи. Ахир йилига 200 миллион туп кўчат, уларни суғориш ва янги боғлар барпо этиш харажатлари ҳазилакам пул бўлмайди. Бироқ янгисини қуришдан аввал эскисини асраш, борини авайлаш ҳақида ҳам ўйлаб кўрамизми?\n“Абгор манзиллар” кўрсатувининг илк сонида ҳудудининг катта қисми ёпиқ қарорлар билан бўлакларга бўлиб, сотиб юборилган Абдулла Қодирий номидаги боғ ҳақида қайғургандик. Экология қўмитаси боғдаги аҳволни ўнглаш бўйича давомли чоралар кўришини маълум қилган.\n“Абгор манзиллар”нинг бу сони яна бир боғ ҳақида. Пойтахтнинг ТТЗ мавзесида жойлашган Ғафур Ғулом номидаги боғнинг шохобчаси бўлмиш мўъжаз боғ кўрсатувимиз номидаги сўздек бўлиб ётибди. 1 гектарга яқин яшил ҳудуд 2019 йилдан кейин қаровсиз қолиб кетган. Эътибор беринг, ўз-ўзидан шу ҳолга келмаган, аксинча, кимнингдир буйруғи билан боғ салкам бузиб ташланган. Калаванинг учи яна шаҳар ҳокимлигига бориб тақаляпти.\nАввалига Маданият вазирлигига тегишли ҳудуд, деб билганимиз ҳолат суриштирувлардан кейин Тошкент шаҳар ҳокимлиги балансида экани ва “Ягона буюртмачи” инжиниринг компанияси томонидан бу ерда нималардир қурилиши белгиланган бўлиши мумкинлиги ҳақидаги маълумотлар билан тўлдирилди. Шаҳар ҳокимлиги масъули бу борадаги саволларимизни расмий хат сифатида йўллашимиз кераклигини билдирди. Биз ҳокимликнинг хатимизга жавобини тез орада сайтимизда эълон қиламиз, деган умиддамиз.\nКўрсатув давомида экология инспектори, маҳалла раиси, туман Ободонлаштириш бошқармаси вакили ўз хулосаларини беришди, тайин-нотайин важлар келтиришди, қилинган ишлар ҳақида гапиришди. Аҳоли вакиллари эса ушбу сўлим боғни ҳақиқий эгалари бўлмиш халққа – ўзларига қайтариб беришларини сўрашди. Боғда қурилиш ва ободонлаштириш ишларини бошлаб қўйган пудратчи ташкилот прораби эса тўсатдан юқоридан келган буйруқ билан ишлар тўхтатилгани, уларни аро йўлда ташлаб қўйишганини айтиб берди. Ишларни тўхтатишга ким буйруқ берган, нима учун, бизга қоронғи.\nСўнгги пайтларда ҳокимликка ОАВ томонидан яшил ҳудудлар ва шаҳар экологияси бўйича кўпдан кўп саволлар берилмоқда, бироқ ҳокимлик кўплаб ҳолатларда шунчаки сукут сақламоқда.\n“Абгор манзиллар” ўз йўлида давом этади – биз суратга олган бирор ҳудудни шундай ташлаб қўймаймиз, билъакс, тақдири билан охиригача қизиқамиз. Кўрсатувни томоша қилибгина қолмай, унинг остидаги изоҳларда биз боришимиз лозим бўлган абгор манзиллар ҳақида ёзиб қолдиринг. Биз имкон қадар уларни ёритамиз.


“БОЖАЛАР” ЖАҲОНГИР ПОЗИЛЖОНОВДАН КАЙФИЯТНИ ЭНГ ЮҚОРИ ДАРАЖАГА КЎТАРУВЧИ ШОУ КОНЦЕРТ! ТАНАФФУСДАН СЎНГ, ИЖОДИЙ “ПОРТЛАШ”! БАТАФСИЛ! 14.05.2015 01:09\nБожалар” Жаҳонгир Позилжоновнинг концертида, кутилмаган янгиликлар кўп бўлди! 2 кун давомидаги концерт томошабинларга манзур бўлди.\nАвваламбор, концертнинг бошланишининг ўзиёқ комедик ҳолатда эди. Концерт бошланишида, гўёки Жаҳонгир Позилжоновнинг “тепадан йиқилиб тушиши” ҳамда, ижодий гуруҳнинг саҳнага “отилиб чиқиб”, пардани тез ёпишни “талаб қилишлари” росмана ишончли чиқди ва томошабинларни ишонтира олди. Сўнг, кутилмаганда йиқилган аслида қўғирчоқ экани маълум бўлдию, Жаҳонгир Позилжоновнинг ўзи “Дилором” деганча, шўх қўшиқ куйлаб чиқиб келди! Боягина саросимани намойиш қилган ижодий гуруҳ эса, рақсга туша бошлашди! Шу тарзда шоу концерт бошланди!\nҚўшиқдан сўнг, Жаҳонгир Позилжонов “Ассалому алайкум” деб, томошабинлар билан саломлашиб, бир йиллик танаффусдан сўнг, ҳурмат қилиб келганликлари учун барчага чин дилдан миннатдорчилик билдирди. Ҳаттоки, янги кўприк очилганлигини ҳам айтиб, барчани табриклаб, хушкайфиятда концертни давом эттирди. Концертда бекорга бошида қўғирчоқ кўрсатилмаганлигини ҳам айтиб, бу концерт номига ишора эканлигини билдирди ва “Қўғирчоқ” қўшиғини ижро этди.\nШунингдек, концерт дастуридаги янги қўшиқлардан бири хоразмча йўналишда “Нимагадир юрагим югурар сен томон-ей” қўшиғи билан концерт давом этди.\nСўнг, “Бақалоқ” қўшиғи ва унга мос саҳна кўриниши, актриса Ҳалима Ибрагимованинг чиқиши, барчани кайфиятини янада кўтарди.\nУлуғбек Раҳматуллаев билан “Ёрим-ей” дуэти куйлангач,\nҳазиломуз тарзда икки хонанда бир-бирининг қўшиқлари, қўшиқларнинг мазмуни ҳақида, “ҳаққоний фикрлар” билдириб ўтишди!))))\nЖиддий мавзудаги “Зубайда, не бор шу Дубайда?” қўшиғи, томошабинлар учун кутилмаган бўлди. Қўшиқдан сўнг, Жаҳонгир Позилжонов “бу айрим сабабларга кўра ёзилган қўшиқ, шундай айрим бир ҳолатларни эшитганмиз, кўрганмиз, ёлғон орзу-ҳавасларга учиб, чет давлатларга бориб, ёлғончиларнинг қўлига тушиб, қийналаётганлар қанча? Балки, шу қўшиқдан кейин, баъзилар ақлини йиғиштириб, ёлғон ҳавасларга учишнинг олди олинса, биз жуда хурсанд бўламиз” деб, изоҳ ҳам бериб ўтди.\nПирамида қуриш баҳонасида саҳнага чиқиб келган “қурувчилар” кутилмаганда Жаҳонгир Позилжонов билан “уришиб” кетишди. Жаҳонгир Позилжонов ҳам “асабийлашиб” ғиштлардан бирини залга, томошабинларга отиб юборди-ку! Ҳамма ҳайрон бўлиб қолди, ғишт томошабин қизлардан бирига тегди! Ана шунда, ғиштни аслида резинаданлиги маълум бўлди!\nЎша томошабин қиздан резина ғиштни саҳнага олиб чиқилиши сўралди ҳамда, Артел компаниясининг махсус совғаси микротўлқинли печни ҳадя қилиш учун, ғолиб аслида шу тарзда аниқланган эди! Томошабинлар ишонишлари учун совғани Жаҳонгир Позилжоновнинг ўзи саҳнада очиб кўрсатди!\nШўх ва байрамона “Тўйлар муборак” қўшиғига келин либосидаги раққосалар рақсга тушишди!\nИккинчи блокда Жаҳонгир Позилжонов 2 та гитарист ҳамроҳлигида чиқиб келди ва “Жийда гуллаганда” қўшиғини сокин тарзда, жонли ижрода куйлади.\nБу қўшиққа хонанданинг таклифи билан ҳамма томошабинлар қўл телефонларини ёқиб, романтик муҳит ҳосил қилишди!\nХонанда эса, қўшиқдан сўнг, “кўпчилик қўшиқларингиз шўх, сал маъносиз, бачканароқ” дейишади. Лекин, сал руҳиятни ўзгартириб куйладик, ўша мусиқа, ўша сўз, чиройли, муҳаббат ҳақидаги романтик қўшиқ” деган эди, ҳамма қарсак чалиб, кулиб, олқишлашди!\n“Фақатгина биз қўшиқларимизни шўх, табассум улашадиган руҳиятда куйлаймиз” дея, хонанда “Сени ёр” шўх қўшиғи билан концертни давом эттирди.\nЗиёда билан ҳазил дуэт томошабинлар кайфиятини янада кўтарди!\nСўнг, навбат “Гап йўқ” триосига берилди. Улар сўз устаси Мирзабек Холмедов репертуарига мурожаат қилиб, уни хонандалар қўшиқлари билан уйғунлаштириб, тайёрлашган номери билан томошабинларни роса кулдиришди.\nКейинги блокда раққоса қизлар “ухлаб ётган” Жаҳонгир Позилжоновни ғилдиракли кроватда саҳнага олиб чиқишди.\nСўнг, пижама кийган Жаҳонгир Позилжонов шу ҳолатга жуда мос бўлган “Кўрдим туш, ҳали ҳам ухламоқдаман” янги қўшиғини куйлади ва рақсга ҳам тушди. Кроват эса, қўшиқ давомида машинага айланиб қолди!\nҚўшиқ якунида эса, раққосалар унинг эгнидаги пижамани йиртиб, “ечиб” олишди!\nХонанда эса, кулиб “ие, ана, мен ҳар доим айтаман, ухлаб ётганингда пижамани ичидан ҳам бошқа кийим кийиб олиш керак, ишонч йўқ, ҳозир” деб, ҳазиллашиб, концертни давом эттирди.\nСўнг, хонанда “охирги пайт кўп танқидларга учраяпмиз, шу 4 актёрни чалишни билмаса ҳам, клипга олиб чиқиб, қўлига рубоб олдириб, алдашяпти. Бу яхшими?” деган гаплар жуда кўп бўлди! Шунинг учун ҳозир уларни қанчалик чалишни билишларини кўрсатиш учун даврага таклиф қиламан!” деб, “Божалар” гуруҳи вакилларини саҳнага таклиф этди. Булар, Жавлон Шодмонов, Отабек Мирзахолов, Дилшод Мирзамуротов, ҳамда “состав”га энди кирмоқчи бўлган бошловчи Даврон Кабулов эди!\nСўнг, Жаҳонгир Позилжонов уларнинг ҳар бирини алоҳида инструмент чалдириб кўрди. Улар томошабинларни ҳайрон қолдириб, бу ишни уддалашди!Сўнг, Жаҳонгир Позилжонов “даврада “Божалар” ансамбли” деб эълон қилди ва бу ансамбль ижросида жонли мусиқа янгради, ҳамма биргаликда “Мени ёримнинг” қўшиғини жонли ижрода куйлашди! Зал ҳам бирга куйлаб, кулиб олқишлашди!\nДаврон Кабулов “Божалар” гуруҳида созанда борасида “муаммо” йўқлигини айтиб ўтди! Шундан сўнг, Даврон Кабулов ва Жаҳонгир Позилжонов ўртасида ўзаро қисқа диалог ҳам бўлиб ўтди!))))\nШундан сўнг, хонанда “қаторингизда менинг ҳам онажоним ўтирибдилар! Бахтимга соғ бўлинг, онам!” деб, онасига гуллар тақдим қилди: “Онам сизга катта раҳмат! Ҳеч кимга ишонмай, шунчалик бошингизга кўтариб, парваришлаб, катта қилганингиз учун! Ҳозирги кунда менга ҳам ота, ҳам онасиз! Сизга каттакон раҳмат!”\nКонцертнинг биринчи куни эса, Жаҳонгир Позилжонов “Божалар” гуруҳи вакили марҳум хонанда Мўмин Ориповнинг онасига чексиз ҳурмат билан гуллар тақдим қилган эди.\nХонанда концертни “Ёримга нашвати узум узиб берай” қўшиғи билан давом эттирди. Қўшиқ вақтида миллий либосдаги қизлар, томошабинларга патир нонлар устига қўйилган майиз, ҳолва каби ширинликлар улашиб чиқишди.\nСўнг, Шохруххон билан “Таксидаман” дуэти янгради!\nЖаҳонгир Позилжонов билан Шохруххон бирга қўшиққа мос рақс ҳаракатлар билан рақсга ҳам тушишди!\nШундан сўнг, Жаҳонгир Позилжонов ҳозирда баъзи ёш оилалар арзимаган сабаб билан бузилиб кетаётганлигини, натижада гулдек фарзандлар, ёки отасиз, ёки онасиз яшашига тўғри келишини айтиб, шундай бўлмаслигини истаб, шу мазмунда фарзандини ташлаб кетган она ва фарзанд соғинчи ҳақида, навбатдаги янги қўшиқни тақдим қилди. Бу жиддий мавзудаги қўшиқ ҳам томошабинлар учун кутилмаган бўлди!\nУндан сўнг, кайфиятни яна юқори кўтариб, Жаҳонгир Позилжонов устози Ўзбекистонда хизмат кўрсатган артист Тоҳир Содиқовнинг “Белые розы”-“Оппоқ атиргул” қўшиғини куйлади. Қўшиққа “Асал” болалар гуруҳи билан бирга Жаҳонгир Позилжоновнинг қизи Райҳон Позилжонова ҳам рақсга тушди!\nСўнг, концертнинг махсус меҳмони, Ўзбекистонда хизмат кўрсатган артист Тоҳир Содиқов “Божалар”нинг “Жийда гуллаганда” қўшиғини ўз талқинида куйлаб чиқди ва\nбу ҳам томошабинлар учун кутилмаган сюприз бўлди!\nШундан кейин Даврон Кабулов “Энг яхши халққа байрамлар, мана шундай концертлар ярашади. Бежизга бу сўзлар билан бошламадим, чунки чиндан ҳам биз энг яхши халқмиз” деб, ўз чиқишини бошлади. У ихтирочилар ҳақида сўз бошлаб, биздаги баъзи “ихтиролар” ҳақида ҳам айтиб ўтди! Шунингдек, тўйлардаги ортиқча харажат ва натижада йиллаб қарз тўлашларни ҳам ҳазиломуз тарзда эътибордан четда қолдирмади. Шунингдек, юртимиздаги ҳеч қайси юртда йўқ бўлмаган яхши одатларни ҳам айтиб ўтди.\nСўнг, кутилмаган имиджда “Жамшид” қўшиғи билан “Божалар” Жаҳонгир Позилжонов дўстлари ҳамроҳлигида саҳнага чиқиб келишди.\nҚўшиққа мос театрлаштирилган саҳна кўриниши намойиш этилди ва қўшиқни бўлганча кекса отахон қиёфасида “Менга фарқи йўқ” деб куйлаб, Шохруххон ҳам пайдо бўлди)))) Уни қўшиқ қаҳрамони “Жамшид”, саҳнадан чиқариб юборди, Шохруххон “асабийлашиб” саҳнани тарк этди!))))\nҚўшиқдан сўнг, Даврон Кабулов кекса Шохруххоннинг қаёқда эканлиги билан қизиқди ва уни кўчада қизлар “танимаганликлари” учун машинага ўтказишмаганига, “инстаграмга кирсанглар, кимлигимни биласизлар” деганча, четда турган бировнинг велосипедини миниб кетгани, экран орқали томошабинларга намойиш этилди!\nЖаҳонгир Позилжонов ва “Божалар”нинг “Лол бўламан” қўшиғи вақтида эса, Шохруххон ўша велосипедда саҳнани кесиб ўтди!)))) Бу қўшиқ саҳна кўринишида гўёки ёш келинчак Зулфия аразлаб уйига кетиб қолганлиги кўрсатилди.\nКейин эса, навбатдаги “Ботир бола” қўшиғида “Божалар” ва Жаҳонгир Позилжоновни испанча кийимларда, мўйлов қўйган ҳолда кўриб, томошабинлар кулги ва қарсакдан тўхташмади! Бу қўшиқ бўйича, ўша Зулфия қайтаришга ҳаракат қилинди.\nСўнг, кутилмаганда Шахзода ўша Зулфияни қўлидан ушлаб, “куёви Жамшид” ёнига олиб келди!Шахзода ва Жаҳонгир Позилжонов “Мақтанчоқ” дуэтини ижро қилишди!\n“Божалар”Жаҳонгир Позилжонов концерт якунида, Ватанпарлик руҳиятидаги “Ватаним” қўшиғини куйлади! Қўшиқ ижроси вақтида Ўзбекистон байроғи ғурур ва фахр билан саҳнага олиб чиқилди,\nшунингдек Ўзбекистон байроғини томошабинлар устидан юргазиб, ўзига хос кўриниш намойиш этилди!\nЖаҳонгир Позилжонов концертни “Тинчлигимизга кўз тегмасин! Тинчлигимиз абадий бўлсин!” деган самимий сўзлар билан якунлади!\nКонцерт якунида Даврон Кабулов “Божалар” гуруҳи номидан эътибор ва ташриф учун томошабинларга миннатдорчилик билдириб ўтди.\nКонцерт давомида хонанда Аброр Азизов ҳам иштирок этди.\nКонцертни “Кabulov Groop” ташкил этди.\nРақсларда “Санам” гуруҳи.\n“Божалар” Жаҳонгир Позилжонов, маълум бир танаффусдан сўнг, янги концерти орқали ҳақиқий ижодий “портлаш” қила олди!\nКонцерт давомида томошабинларнинг асосий эътибори, Жаҳонгир Позилжонов ва “Божалар” командасида бўлди!\nДастур жуда юқори кайфиятда ўтди!\nЖаҳонгир Позилжонов: - Концерт асосан табассумга бағишланган! Концертдан асосий мақсадимиз, инсонлар юзига табассум улашиш! Концертдаги қўшиқлардан 8 таси янги қўшиқлар, ҳали ҳеч қаерда янграмаган, мухлислар биринчи марта концертда тинглашди. Концертда бу гал сал миллий руҳиятга яқинроқ ўзгариш, шундай номерларимиз кўпроқ бўлди. Концерт режиссёри ўзимиз!\nКонцерт кунлари кўплаб ижодкорлар, хонандалар концертда томошабин меҳмон бўлишди! Жумладан, концертнинг биринчи куни “Сарбон” Фарҳод Саидов, Ўзбекистонда хизмат кўрсатган кўрсатган артист Райҳон, “Миллион” гуруҳи, меҳмон томошабин бўлишган бўлса, иккинчи кунида эса, Ўзбекистонда хизмат кўрсатган артист Саида Раметова, Ўзбекистонда хизмат кўрсатган артист Абдурашид Йўлдошев, “Ниҳол” мукофоти совриндори Достон Убайдуллаев, хонанда Муниса Ризаева, “Сomedy Uz” резидентлари ва бошқалар.


Тинчлик ва ҳамжиҳатлик йўлидан\nНур-Султан шаҳри, Қозоғистон Республикаси Тўнғич Президенти – Элбоши музейида Қозоғистон халқи Ассамблеяси ҚР Мустақиллигининг 30 йиллигига бағишланган “Тинчлик ва ҳамжиҳатлик йўлидан” телелойиҳаси тақдимотини ўтказди. Тадбирдан сўнг «Шаңырақ» ижодий танловининг этножурналистика йўналиши бўйича ғолиблари тақдирланди.\nТадбирларда Қозоғистон халқи Ассамблеяси Раисининг ўринбосари – Котибият мудири М. Азилханов, Қозоғистон халқи Ассамблеяси раисининг ўринбосари М. Бекбаева, Қозоғистон Республикаси Парламенти депутатлари, вакиллар иштирок этишди. Давлат органлари, Nur Otan партияси, этномаданият бирлашмалари, Қозоғистон халқи Ассамблеяси, Журналистлар клуби аъзолари, жамоат арбоблари, олимлар ва ижодкорлар, зиёлилар, ёшлар ташкилотлари фаоллари, блогерлар ва оммавий ахборот воситалари вакиллари иштирок этди.\nТадбир давомида ҚХАнинг “Тинчлик ва ҳамжиҳатлик йўлидан” ҳужжатли фильми намойиш этилди.\nТелевизион лойиҳадан кўзланган мақсад – мамлакатнинг асосий қадриятларидан бири – ижтимоий тотувлик ва миллий бирлик моделини тарғиб қилишдан иборат эди.\nТадбирда сўзга чиққан М. Азилханов “Тинчлик ва ҳамжиҳатлик йўлидан” лойиҳаси ўзининг мазмун-моҳияти жиҳатидан кўп қиррали эканлигини таъкидлади.\nУнинг таъкидлашича, лойиҳа Қозоғистон тараққиётининг янги босқичида бирдамлик, тинчлик ва тотувлик сиёсатининг стратегик давомийлигини ифодалайди, шунингдек, Мустақилликнинг 30 йили давомида олиб борилган сиёсат натижаларини янги шаклда сарҳисоб қилади.\nАссамблея раиси ўринбосари фильм муаллифлари минтақалар, меҳнат жамоалари, оддий инсонлар тақдири орқали тинчлик ва тотувлик сиёсатининг самарасини оддий инсонлар тақдири мисолида ифодалаганини таъкидлади.\nУ Қозоғистон халқи Ассамблеяси мамлакат бирлигини мустаҳкамлашда муҳим аҳамият касб этишини таъкидлади.\n– Бугун барчамиз Мустақиллигимизнинг 30 йиллиги арафасида учрашдик. Мустақиллик йиллари Қозоғистон учун жуда муҳим тарихий босқичдир. Президентимиз Қасим-Жўмарт Тўқаев таъкидлаганидек, бу давр мобайнида биз кучли давлат қурдик, иқтисодиётимизни ривожлантирдик ва халқ фаровонлигини оширдик. Буларнинг барчасига тотувлик ва эл бирлиги туфайли эришдик. Элбоши Нурсултан Назарбаевнинг оқилона сиёсати туфайли мамлакатда миллатлараро ва динлараро тотувликнинг ўзига хос модели шаклланди. Унинг самарадорлиги жаҳон ҳамжамияти томонидан эътироф этилган. Қозоғистондаги барқарорлик ва тинчлик жамиятдаги бирдамлик ва тенгликдан, ўзаро ишонч ва ҳурматдан бошланади, – деди маърузачи.\nШу билан бирга, М. Азилханов бугунги кунда миллатлараро тотувликка таҳдидлар кўплигини эслатди.\n– Муқаддас Ватанимизда турли маданиятларнинг уйғунлиги – миллат сифатида бирлигимизнинг асосий тамойили ва доимий стратегик йўналишимиздир. Бугунги кунда кўплаб ижтимоий муаммолар мавжуд. Бу ҳолатда биз миллий бирлигимизни янада мустаҳкамлашимиз керак. Шундагина биз давлатчилигимизни мустаҳкамлаб, янги марраларни забт эта оламиз. Президентимиз жорий йилги Мактубида мамлакат бирлигини мустаҳкамлаш зарурлигини таъкидлади. Шубҳасиз, бугунги тадбир ҳам бу эзгу ишда энг муҳим, – деди нотиқ.\nМ. Азилханов маърузаси якунида ушбу фильмни томоша қилган ҳар бир инсонда ўз юрти учун ғурур ва фахр туйғусининг уйғониши, давлат эртаси ва келажагига ишончи янада ортишини таъкидлади ва лойиҳанинг ижодий жамоасига миннатдорчилик билдирди.\nШунингдек, тадбир давомида «Шаңырақ» республика ижодий танловининг этножурналистика йўналиши бўйича ғолибларини тақдирлаш маросими ўтди. Ижтимоий тотувлик ва миллий бирдамлик мавзуидаги энг яхши асарлар муаллифлари тақдирланди.\n– Қозоғистон халқи Ассамблеяси томонидан ижтимоий тотувлик ва бирдамлик соҳасидаги давлат сиёсатини ёритувчи ва тарғиб қилувчи журналистларни қўллаб-қувватлаш мақсадида ҳар йили этножурналистика йўналишида «Шаңырақ» республика ижодий танлови ўтказиб келинмоқда. Танлов ғолиблари муносиб тақдирланади. Аслида, Қозоғистондаги ҳар бир журналистнинг меҳнати мукофотга лойиқ, – деди М. Азилханов. – Оммавий ахборот воситалари вакилларини Қозоғистон Республикасининг яқинлашиб келаётган Мустақиллик куни билан табриклайман.\n“Тинчлик ва ҳамжиҳатлик йўлидан” ҳужжатли фильми беш қисмдан иборат бўлиб, Ғарбий, Шарқий, Шимолий, Жануб ва Марказ йўналишлари қамралган. Ҳар бир минтақанинг ижтимоий-маданий, иқтисодий тараққиётини ифодаловчи фильмда 300дан зиёд қозоғистонлик ҳамда 35 миллат, касб-ҳунар вакиллари иштирок этган, улар тинчлик ва тотувлик сиёсатини ҳаётининг мазмуни деб биладиган инсонлар.\nА. АБДУФАТТОҲ, 2021-12-07, 02:23 150\nҲалок бўлган ҳамкасбларини хотирлади 58\nТуркистонликлар Алматида ҳалок бўлган ёш аскарни сўнгги сафарга кузатишди 130


Ўзбекистонда жазирама: ҳарорат 45 даражагача кўтарилиши кутилмоқда\nЎзбекистон ҳудудига Эрондан Туркманистон орқали иссиқ ва қуруқ ҳаво оқимининг кириб келиши кузатилади.\nТОШКЕНТ, 28 июн – Sputnik. Гидрометеорология хизмати марказидан маълум қилинишича, 30 июнь — 2 июль кунлари Ўзбекистон ҳудудига Эрондан Туркманистон орқали иссиқ ва қуруқ ҳаво оқимининг кириб келиши кузатилади.\nИнсоният нимадан нобуд бўлиши мумкин – олимлар асосий 4 та таҳдидни маълум қилишди\n30 июнь - 1 июль кунлари Қорақалпоғистон ва Хоразмда, 1 - 2 июль кунлари қолган ҳудудларда ҳаво ҳарорати кўп йиллик ўртача кўрсаткичдан 5 - 7 даража юқори бўлади.\nКундуз кунлари ҳаво ҳарорати 40 - 43 даража, жанубий чўл ҳудудларда 44 - 45 даражагача кўтарилади.\nБухоро, Навоий, Қашқадарё ва Сурхондарё вилоятларида гармсел эҳтимоли мавжуд.\nТОШКЕНТ, 28 май — Sputnik. Sputnik Ўзбекистон республикада коронавирус билан боғлиқ бўлган асосий хабарларни тўплади.\nБир сутка давомида 82 кишида коронавирус аниқланди, охирги маълумотларга кўра, Ўзбекистонда коронавирус инфекцияси қайд этилганлар сони 3 437 нафарни ташкил қилмоқда.\nСамарқандда коронавирус беморлари учун шифохона қуриляпти\nАйни пайтда 729 нафар беморга белгиланган стандартлар бўйича даво чоралари кўрилмоқда.\n“Uzbekistan Airways” АЖнинг юк ташиш чартер рейс билан Жанубий Кореядан навбатдаги инсонпарварлик ёрдами олиб келинди. Ўзбекистонга 20 та ярим автоматик механизмли ва кўп функцияли тиббий кроват Жанубий Кореянинг “Myung Sung Placon Co., Ltd” компанияси кўмагида олиб келинди.\nБу йил Ўзбекистонда биринчи синфга қабул жараёни июль ойидан бошланади. Бу ҳақда қуйидаги ҳаволада батафсил ўқишингиз мумкин.\nСамарқандда катта қурилиш\nСамарқандда ҳарбий шаҳарча ҳудудида 100 кишилик шифохона қуриляпти. Янги мажмуада турли касалликлар, шу жумладан юқумли касалликлар - коронавирус даволанади. Шифохонада даволаш ва жонлантириш бўлимларини ташкил қилиш кўзда тутилган.\nҲарбий шаҳарчанинг ёндош ҳудудида 1000 кишилик карантин мажмуа қурилиши бошланди.\nЮз киши карантинга олинди\nКоронавирусга чалинган икки ҳайдовчи сабабли 100 га яқин киши карантинга олинди.\n22 май куни Андижон вилояти Балиқчи туманида яшовчи 50 ёшли Р.Р. Избоскан туманида яшовчи шериги, 32 ёшли Б.Қ. билан биргаликда халқаро юк ташиш автомашинасида Россиядан Тошкент вилояти Қибрай тумани ҳудудидаги чегара-назорат постига етиб келган. Шу куннинг ўзида ҳар икки ҳайдовчидан коронавирус инфекциясига суртма олинган. Эртасига, 23 май куни Б.Қ. да гумон натижа қайд этилганлиги учун такроран таҳлил топширган, Р.Р.да эса касаллик аниқланмаган.\nКоронавирус Марказий Осиёда: Тожикистон ўлим, Қозоғистон аниқланган ҳолат бўйича етакчи\nЭпидемиологик суруштирув натижасида Избоскан ва Балиқчи туманида Р.Р. ва Б.Қ. билан мулоқотда бўлган барча 100 нафарга яқин фуқаро 14 кунлик тиббий кузатувга олинган.\nCOVID-19 дунёнинг деярли барча давлатга етиб борди. БССТнинг сўнгги маълумотларига кўра, дунёда янги коронавирус инфекциясини юқтириб олган кишиларнинг сони 5,69 миллиондан ошди, 356 минг киши вафот этди. 2,35 миллион киши соғайди.\nМашҳур педиатр болаларга ниқоб тақиш нима учун хавфли эканини тушунтириб берди\nЯпония педиатрлари уюшмаси ота-оналарни коронавирус инфекциясининг тарқалишига қарамай, икки ёшгача бўлган болалар учун ниқоб кийиш хавфли эканлиги ҳақида огоҳлантирди.\nТОШКЕНТ, 28 май - Sputnik. Педиатр, иммунолог-аллерголог, "Жить здорово" дастурининг бошловчиларидан бири, профессор, медицина фанлари доктори Андрей Продеус ёш болаларга ҳимоя ниқобларини тақиш қанчалик мақсадга мувофиқ эканлиги ҳақида гапирди.\nМашҳур педиатр Андрей Продеус сўзларига кўра, бу фикр нафақат япон мутахассислари, балки бутун дунё педиатрлари томонидан ҳам қўллаб-қувватланмоқда.\nНиқоб қани? Пойтахтда қоидабузарлар кўпайди\nГап шундаки, ниқоб тақиш нафас олиш муаммоларига олиб келиши мумкин. Ҳатто катталар ҳам бу каби муаммоларни бошидан кечиришади, болаларни эса гапирмаса ҳам бўлади, дейди мутахассис.\n"Шунга кўра, бу тавсия жуда оқилона. Болаларда вирусга сезувчанлик камроқ, чунки коронавирус илашадиган ва кўприк орқали ўтиб ҳужайраларга кириб борадиган рецепторлар болада катталарга қараганда камроқ бўлади, айниқса бу рецепторлар гипертония, ошиқча вазн билан оғриган кекса одамларда кўп бўлади", - деди педиатр Sputnik радиосига.\nШу билан бирга Продеус, ниқоб одамни вирусдан ҳимоя қилишига шубҳа қилди. Унинг сўзларига кўра, ҳаммаси аксинча - шахсий ҳимоя воситаларини айнан касаллик ташувчиси тақиши керак.\nБундай ҳолда, ниқоб тақиш атрофдаги одамларни ҳимоя қилишга ёрдам беради, деб ҳисоблайди мутаҳассис.\nАгар 5 ёшдан 7 ёшгача бўлган ёши каттароқ бола ҳақида гапирадиган бўлсак, у инфекция манбаи бўлса, гавжум жойларда ниқоб тақиш тавсия этилади.\nИзвестный педиатр объяснил, почему малышам опасно носить защитные маски от COVID-19


Жаҳон 20:11 / 16.09.2020 15632\nБарбадос генерал-губернатори Сара Мэйсон маҳаллий парламентнинг кузги сессияси очилиши вақтида конституциявий монархия бекор қилиниши ҳақида маълум қилди.\nҲукумат зарур юридик жараёнларни 2021 йил ноябрига қадар якунлашни режалаштирмоқда, ўшанда мамлакатда Британиядан мустақилликнинг 55 йиллиги нишонланади.\n«Мустақиллигимизнинг 55 йиллигига Барбадос тўлиқ суверенитет томон кейинги мантиқий қадамни ташлайди. Барбадосликларга ўз раҳбари керак. Барбадоснинг биринчи бош вазири, олижаноб Эррол Барроу «мустамлака ўтмишга кўмилиш» керак эмаслигидан огоҳлантирган. Мустамлака ўтмишимизни ортда қолдириш вақти келди. Барбадосликларга ўз барбадослик раҳбари керак. Бу кимлигимиз ва нималарга эриша олишимизга ишончнинг энг олий кўринишидир», деб айтган Мэйсон.\nМамлакат бош вазири Миа Моттли ҳам барбадосликлар давлат раҳбари барбадослик бўлишини исташаётганини маълум қилган.\nБукингем саройидагилар республика мақомига ўтиш - ҳукумат ва мамлакат аҳолисининг алоҳида ҳуқуқи эканини маълум қилган. Саройдаги манбанинг маълум қилишича, бу ғоя қироллик учун кутилмаган янгилик бўлмаган - бу масала аввал ҳам кўп марта муҳокама қилинган.\nБарбадос 1966 йилдан бери Британия бошчилигидаги Ҳамдўстлик таркибидаги мустақил давлат ҳисобланиб (Канада ва Австралия қатори), унинг раҳбари Британия қироличаси ҳисобланади. Орол давлат Кариб ҳавзасининг шарқий қисмида жойлашган.\nБарбадос ҳақидаги асосий фактлар:\nКариб денгизи ҳавзасидаги аҳолиси энг кўп (287 минг киши) ва бой давлатлардан бири\nҚиролича Елизавета II конституцион монарх ҳисобланади\nМуқаддам мамлакат иқтисодиёти асосан шакарқамиш экспортига боғлиқ бўлган, аммо эндиликда хазинага пуллар туризм соҳаси ва молиявий хизматлардан ҳам келмоқда\nАмалдаги бош вазир Миа Моттли 2018 йилда сайланган ва бу лавозимдаги илк аёл раҳбарга айланган\nБарбадосга материкдаги энг яқин давлат Венесуэла бўлиб, унгача масофа 500 километр\nОролнинг номи испанча “Los Barbados” сўзидан олинган бўлиб, у “Соқоллилар” деган маънони англатади. Оролга бундай ном унда танаси эпифит ўсимлиги билан чирмаб олинган анжир дарахтларининг кўплиги ва бу эпифитлар соқол каби кўриниши боис берилган.\nМиа Моттли мамлакат тарихидаги илк аёл бош вазир / GETTY IMAGES\nМонархиядан воз кечиш ҳақидаги мунозаралар мамлакатнинг биринчи бош вазири Эррола Бэрроу давридаёқ бошланганди. 1998 йилда Конституциявий назорат бўйича комиссия Барбадосни республика деб эълон қилишни таклиф қилади.\nУшбу орол давлат - Кариб денгизи ҳавзасидаги республикага айланишга қарор қилган Британиянинг ягона собиқ мустамлакаси эмас. 1970 йилда Гайана (мустақилликдан тўрт йил ўтиб), 1976 йилда Тринидад ва Тобаго, 1978 йилда эса Доминика шундай қадам ташлаганди.


С начала работы biznes-daily.uz 7 166 805\nГлавная "ISTE'MOLCHI" “Ҳожатбарор” қўшни\nРаҳмат Турсунов қўшниси Ҳалима опанинг эшиги қўнғироғини босди.\n– Ким? – деган овоз эшитилди ичкаридан.\n– Ҳалима опа, мен қўшнингиз Раҳматман. Сизда бир ишим бор эди.\nЭшик очилиб, ичкаридан Ҳалима Рустамова (исм-фамилиялар ўзгартирилган) чиқди.\n– Кўчанинг нариги томонидаги банкда бир танишим ишлайди, – деди Раҳмат секингина. – У яқинда чет элга бормоқчи эди, лекин банкда ишлагани учун унга доллар беришмас экан. Қарши бўлмасангиз, шу пулни сизнинг номингизга олсак. Танишим жуда сахий одам, яхшилик қилганларни қуруқ қўймайди. Сиз фақат паспортингизни берасиз, кейин банкка бориб тегишли ҳужжатларга қўл қўясиз. Шу хизматингиз эвазига 100 000 сўм оласиз.\nҲалима опа ўйланиб қолди. Икки-уч кундан буён талаба ўғли китоб учун пул сўраётганди. Шу боис, Раҳматнинг гапига дарров рози бўлди.\nЭртаси куни паспортини олиб Ташқи иқтисодий фаолият миллий банкининг пойтахтимиздаги филиалларидан бирига борди. Банк ходимаси тўлдирган ҳужжатларга қўл қўйди, сўнг ўзига берилган пластик карточкани Раҳматга топширди. Эвазига 100 000 сўм пул олиб, уйига қайтди.\nОрадан олти ой ўтгач, Ҳалима опани жиноят ишлари бўйича Тошкент шаҳри Яккасарой тумани судига чақиришди. Маълум бўлишича, Раҳмат Турсунов банкда ишлайдиган танишини баҳона қилиб, Ҳалима опадан ташқари яна 28 кишининг “ҳожатини чиқарган”, яъни 100 000 сўм пул эвазига банкдан 2000 АҚШ долларидан олиб, хорижда нақдлаштирган ва қора бозорда сотган, худди шундай жинояти учун сал аввалроқ жиноят ишлари бўйича Тошкент вилояти Ўртачирчиқ тумани суди ҳукми билан жаримага тортилган экан.\n“Ҳожатбарор” қўшнисининг бу устамонлигидан опа ҳайратга тушди. Суд эса ўз сўзини айтди. Раҳмат Турсуновни Ўзбекистон Республикаси Жиноят кодексининг 177-моддаси 2-қисми “а”, “б”, “в” бандлари билан айбдор деб топди ва аввалги ҳукм билан тайинланган жаримани қўшиш ҳисобига энг кам ойлик иш ҳақининг 150 баравари миқдорида жаримага тортди.\nШуни унутмаслик керакки, ўз манфаати йўлида одамларнинг соддалигидан фойдаланган, қандай қилиб бўлса-да, бойлик орттиришга ружу қўйган Раҳмат Турсуновга ўхшаганлар, албатта, жазосини олади.\nЯккасарой тумани бўлими бошлиғи.


Ўзбекистонда ҳаво кескин совиши башорат қилинмоқда - Zamin.uz\nЎзбекистонда 24 феврал, чоршанба тунидан бошлаб ҳаво ҳарорати кескин совиши кутиляпти. Буни қатор гидрометеорологик хизматларнинг об-ҳаво башоратлари ҳам тасдиқламоқда.\nМамлакатда 23 феврал, сешанба куни бошланадиган ёмғир аксар ҳудудларда қорга айланиши башорат қилинган. 24 феврал куни кечга бориб ҳаво ҳарорати - 5 – 8 даражагача, 25 феврал куни кечаси эса -10 – 12 даражагача пасайиши кутилмоқда.\nГидрометеорологик хизматлар бераётган башоратларга кўра, республика ҳудудида совуқ ҳаво ҳафта сўнгигача сақланиб қолади. Яндекс об-ҳаво хизмати март ойининг илк кунларидан ҳаво яна исий бошлашини башорат қилган.\nАввалроқ, 15 февраль куни «Ўзгидромет» Ўзбекистонга Эрон ҳудудидан илиқ ва қуруқ ҳаво кириб келиши билан ҳафта охирида об-ҳавода кескин ўзгариш кутилаётгани ҳақида хабар берганди. Сўнгра 18-21 февралда Ўзбекистон ҳудудига Каспий денгизи орқали Кавказ ҳудудлари устида шаклланган нам ва деярли салқин ҳаво массалари кириб келиши ҳам башорат қилинди. «Ўзгидромет» ҳозирча бошқа гидрометеорологик хизматлардан фарқли февралнинг сўнгги ҳафтаси совуқ келишидан огоҳлантиргани йўқ.\nЮртимизга салқин ва нам ҳаво массалари кириб келиши кутилмоқда\n5-02-2021, 13:53, Ўзбекистон\n16-03-2020, 17:13, Ўзбекистон\n19-02-2019, 08:28, Ўзбекистон\n18-01-2019, 20:38, Ўзбекистон\n25-12-2018, 10:12, Ўзбекистон\n16-10-2017, 14:05, Ўзбекистон


Galaxy A10 дактилоскопли экранга эга илк Samsung смартфони бўлиши мумкин - Terabayt.Uz\nGalaxy A10 дактилоскопли экранга эга илк Samsung смартфони бўлиши мумкин\nSamsung яқинда маълум қилганидек, янги технологияларни энди дастлаб ўзининг ўрта нархли смартфонларига татбиқ этишга ўтган. Масалан, унинг тўрт модулли камерага эга илк телефони Galaxy A9 бўлса, Infinity-O дисплейи дастлаб Galaxy A8s моделида қўлланди.\nSamsung бармоқ изи сканерининг экранга жойланиши борасида ҳам шундай йўл тутади – уни дастлаб Galaxy A туркумидаги бирор янги моделда синаб кўради. Манбаларга кўра, айнан шундай дактилоскоп биринчи марта Galaxy A10 смартфонида ишлатилади.\nТўғри, бу смартфоннинг тақдимот санаси ва техник хусусиятлари борасида бирор аниқ маълумот йўқ. Аммо жанубий кореяликлар уни 2019 йилнинг январи бошида бўлиб ўтадиган CES 2019 тадбирида намойиш этишлари ҳам мумкин.\nБундан ташқари, интернетда аввалроқ тарқалган миш-мишларга кўра, Galaxy A туркумидаги қурилмаларга ҳам илғор Snapdragon 845 процессори ўрнатилади. Бу борада ҳам Galaxy A10 биринчи бўлиши мумкин, лекин у ҳолда мазкур модел нархи ўртачадан юқорироқ бўлади-ёв. Ҳозиргача савдога қўйилган айрим Samsung смартфонларини эса Terashop.uz интернет-дўконимиздан 861 000 сўмдан бошланувчи нархларда онлайн усулда харид қилиш мумкин.\n#Samsung #андроид смартфон #янги технологиялар #Samsung Galaxy A10


EТТБ 2020 йилда Ўзбекистонда сезиларли иқтисодий ўсиш бўлишини тахмин қилмоқда\n17:00 / 10.11.2019\n2019 йилда Ўзбекистон ЯИМ 5,5 фоизга ва 2020 йилда 5,8 фоизга ўсади. Ўсиш саноат ва қурилиш соҳаларининг ривожланиши ҳисобига бўлади.\nEТТБнинг "Минтақавий иқтисодий истиқболлар" (Regional Economic Prospects) ҳисоботига кўра, Ўзбекистонда экспорт операциялари 45 фоизга ошди, бу эса Ўзбекистонда савдони эркинлаштириш ҳамда минтақавий интеграцияни акс эттиради.\nШунингдек, кредитлашнинг ўтган йилнинг шу даврига нисбатан сезиларли даражада, 60 фоиздан ортиқроққа ўсиши кузатилмоқда, бу инфратузилма ва бизнес фаоллигига киритилаётган инвестицияларнинг ўсиб бораётганлигидан далолат беради.\n2019 йилнинг дастлабки уч чорагида мамлакатда инфляция 14,1 фоизгача секинлашган.\nEТТБ шунингдек, Ўзбекистоннинг валюта бозорини эркинлаштиришни олқишлайди. Бунинг натижасида 2019 йил бошидан буён девальвация деярли 12 фоизни ташкил этди.\n"2019 йил август ойидан бошлаб валютани тартибга солиш органлари валюта курсининг кунлик ўзгариши учун 5 фоизлик чекловни олиб ташлади ва бозорга ушбу кўрсаткични аниқлашга имкон берди. Бунга қўшимча равишда, тижорат банклари томонидан чет эл валютасини сотишга рухсат этилди", дейилади ҳисоботда.\nЕТТБ Ўзбекистон меҳмонхоналарини хусусийлаштиришда иштирок этиши мумкин\nЕТТБ давлат мулкини хусусийлаштириш жараёнида Давлат активларини бошқариш агентлиги билан ҳамкорлик қилади\nЎзбекистонда 70 минг километр узунликдаги автомобиль йўллари катта таъмирга муҳтож


Трамп узоқ талаб этилган қарорни имзолади. АҚШда полиция ислоҳ қилинади | Qalampir.uz\nТрамп узоқ талаб этилган қарорни имзолади. АҚШда полиция ислоҳ қилинади\nОлам\t17 Июнь 12:36 6693\nАҚШдаги намойишларда ҳарбийлар томонидан жиноятга қўл урилди\nАҚШ Президенти Дональд Трамп 16 июнь куни полицияни ислоҳ қилиш бўйича қарорни имзолади. Ҳужжат ҳуқуқни муҳофаза қилиш идоралари ходимлари томонидан куч ишлатиш учун янада қатъий қоидаларни назарда тутади. Бу ҳақда Оқ уй Матбуот хизмати хабар бермоқда.\nҚарорда ҳуқуқ тартибот идоралари ходимлари томонидан можароларни тинч йўл билан ҳал қилиш амалиётидан фойдаланишни рағбатлантириш мақсадида улар учун федераль грантлар ажратиш устувор вазифа этиб белгиланди. Бундай ҳолда, расмийлар полиция куч ишлатганлиги тўғрисидаги шикоятларни кўриб чиқади. Ҳужжат одамларни биографиясини тўлиқ текширмасдан туриб, полицияга ишга ёлламаслик учун давлат идоралари ўртасида маълумот алмашишни яхшилашга қаратилган.\n"Бу илгари ташланмаган катта қадам бўлди. Бўғиб ушлаш усуллари тақиқланади. Полиция ходимининг ҳаёти хавф остида бўлган ҳоллар бундан мустасно", деди Трамп.\nБундан ташқари, полиция ходимлари ижтимоий соҳада фаолият олиб борадиган ходимларга гиёҳвандлик, доимий яшаш жойи йўқлиги ва руҳий касалликлар каби зўравонликсиз ҳолатларда ёрдам беради. Мақсад АҚШда ҳуқуқни муҳофаза қилиш органлари ва фуқаролар ўртасида яхши муносабатларни таъминлашдир.\nТрамп, шунингдек, АҚШ полициясини янада ислоҳ қилиш учун Қўшма Штатлар Конгресси билан ҳамкорлик қилишга тайёрлигини билдирган.\n"Америкаликлар қонун ва тартибни истайди. Улар қонун ва тартибни талаб қилмоқда. Улар буни айтмасликлари мумкин. Улар бу ҳақда гаплашмасликлари мумкин, лекин улар буни хоҳлашади. Баъзилар буни хоҳлашларини билишмайди ҳам. Аммо улар буни исташади", деди Трамп.\nТрамп аввалроқ Америка Қўшма Штатлари расмийлари полицияни тарқатиб юбормаслигини ёки уни молиялаштиришни камайтирмаслигини маълум қилган эди. Полицияни молиялаштиришни қисқартириш ҳақидаги чақириқлар кўпинча АҚШнинг Миннеаполис шаҳрида (Миннесота штати) 46 ёшли афроамерикалик Жорж Флойднинг ўлими юзасидан норозилик намойишлари пайтида тилга олинди.\n04 Июль 19:01 34336\n04 Июль 09:49 27936\n04 Июль 17:15 27475\n06 Июль 17:43 25129\n04 Июль 16:18 22719


Мен сиёсатимизга эмас, “оммавий маданият”нинг ҳар қандай кўринишига қаршиман | Azon.uz - Ахборот-таҳлилий портал\nМен сиёсатимизга эмас, “оммавий маданият”нинг ҳар қандай кўринишига қаршиман\n12:20 13.02.2018 1373\nКейинги пайтларда сериаллар билан боғлиқ мақолаларим, матбуотда, ижтимоий сайтларда тез-тез эълон қилинди. Айниқса, кўпчилик ёшлар оғзига тушган “Севги изтироби” сериали ҳақидаги мақолам “Azon.uz”, “Kun.uz” сайтларида эълон қилингач, кўплаб мулоҳазалар билдирилди. Бир танишим сериал эфирдан олиб ташланса, интернет орқали кўриб олишини айтди.\nКеча яна бири менга “Сиз сиёсатимизга қаршимисиз? Аввал Туркия билан муносабатларимиз ёмонлашгани боис сериаллар эфирдан олиб қўйилган. Энди эса, қардош халқ билан муносабатлар яхшиланди. Нафақат “ZO‘R TV” бошқа телеканалларда ҳам Туркия ва бошқа мамлакатларнинг сериаллари намойиш этиляпти. Нима бўпти, биз улардан ибрат олмаяпмиз-ку. Анча йиллар олдин Мексика сериаллари ҳам намойиш этилган. Уларда ҳам сиз ёзган фаҳш ва зино тарғиботи бор эди. Ҳеч ким кино кўриб ёмон бўлиб қолмайди”, деди.\nБиринчидан, мен мамлакатимизда бўлаётган ҳар бир ижобий ўзгаришлар тарафдориман. Иккинчидан мен олдин турк сериаллари нима мақсадда эфирдан олиб ташланганини билмайман. Нима бўлганда ҳам, хайрли иш бўлган экан. Эшитишимча, ўша эфирдан олиб ташланган “Хиноли қор” ва “Келин” сериаллари ҳам “ўзига хос” экан.\nАслида ҳамма “ошкоралик”ни бошлаб берган ўша Лотин Америкаси сериаллари эди. Менимча, “Оммавий маданият” тарғиботи дастлаб шу зайл йўлга қўйилган бўлса керак. Туркиянинг ҳамма киноларига қарши эмасман. Бир пайтлар “Чолиқуши”ни севиб томоша қилардим. Вақтим кўп бўлган бўлса керак-да. Бир ўртоғим “Нурҳаёт” деган сериални мақтади. Умуман, ёмон томони йўқ эмиш. Баъзи танишларим “Муҳташам юз йил” сериалини мақташяпти. Тарихни чуқур биладиганлар эса, усмонийлар даври тарихи бузиб кўрсатилган деб талқин қилишди. Балким...\nАввал ҳам айтганман, яна айтаман, мен “Оммавий маданият”га қаршиман. Маънавиятга дахл қиладиган ҳар қандай кино ва кўрсатувларга қаршиман. Тўғри оилада тарбия яхши йўлга қўйилса, ҳеч ким кинодан ўрнак олмаслиги мумкин. Лекин кўз кўрганига, қулоқ эшитганига кўникади. Мана шу жойи жамиятнинг онгли фуқароси сифатида мениям ташвишга солади.\nНима қилайликки, “оммавий маданият” тарғиботчилари ботқоқликка ботган китоблар, газета ва журналлар, сериаллар, мультфилмлар, кинолар, концертлар, томошалар учун пул аямаса. Бозордан фарзандингизга буюм харид қилишда, пишиқ-пухталигига, кўркамлигига, чидамлилигига, нархига эътибор қаратасиз. Бугунги бозор иқтисодиёти даврида маънавиятнинг асоси бўлган босма нашрлар, кўраётган томошаларимиз ҳам бозорга чиққан. Яъни, реклама учун оммабоп кўрсатувлар уюштириш, рекламадан тушган маблағ эвазига яна... Хуллас, шундай экан, телебозордан кўраётганингиз “харидингиз” сифатсиз бўлса, бу ўзингизга ҳам, фарзандингизга ҳам зарар.\nБировнинг сирини кўчага олиб чиқиш яхши иш эмас. Лекин айрим ажримлар хиёнат, янада аниқроғи аёлларнинг хиёнати туфайли содир бўляпти. Бу эса, онги уйғонаётган ёшларимизнинг эфирдан ўрганаётган, ўрнак олаётган томошалари туфайли эмасми? Яқинда ёш келин-куёвлар ажрашиб кетди. Нима эмиш, қизга биринчи севгани ажрашиб келсанг, уйланаман, депти. Мана, сизга томошанинг таъсири. Қиз кетди. Ота-онанинг юзи шувут бўлди. Минг бор қудалардан узр сўрашди...\nХуллас, бунақа мисоллар кўп. Ундан кўра, келинг, ўзгаришни ўзимиздан бошлаб, кўзимизни фаҳшнинг тарғиботидан тийиб, болаларимизга ҳеч бўлмаса, бадиий китоб ўқиб берайлик. Сиз ўрнак бўлиб қўлингизга китоб олинг. Қизиқ-қизиқ жойларидан фарзандингизга ўқиб беринг. Қуш уясида кўрганини қилади. Ёнингизга кириб уям китоб ўқийди. Қисқаси, мен сиёсатимизга эмас, “оммавий маданият”нинг ҳар қандай кўринишига қаршиман.


ИТАЛИЯЛИККА ЯРАШГАН ЎЗБЕКНИНГ ТЎНИ\n≡Давр нафаси 10:47, 08.09.2017 ✔1882\nДмитрий Инюшевни Сурхондарё вилоятида кўпчилик яхши билади. Мана, қарийб ўн йилдирки, у қадимги миллий либослар, кашта, гилам, зеб-зийнат ва зардўзлик буюмларини қайта тиклаш, кўҳна бу юртнинг ўзига хос урф-одат ва анъаналарини, этнографик бойликларини кенг тарғиб этишга муносиб ҳисса қўшиб келмоқда. Якка тартибдаги тадбиркор.\nНАЗОРАТЧИГА НАЗОРАТЧИ КЕРАКМИ?\n≡Долзарб мавзу 10:46, 08.09.2017 ✔1498\nЁхуд намунавий уйларнинг сифатсиз қурилишига сабаб нима?\nСУВ КУНИГА ИККИ СОАТ КЕЛСА...\n≡Долзарб мавзу 10:46, 08.09.2017 ✔982\nунга ўттиз кун учун пул тўлаш адолатданми?\nТасаввур қилинг, оила даврасида телевизор кўриб ўтирибсиз. Шу маҳал бир дори ҳақида реклама берилди. Уни боғчага борадиган фарзандингиз тушунмай, сиздан сўради: «Дадажон, простата бези нима дегани?»\nНукуснинг янги йирик саноат корхонаси\n≡Етти кун ≡Етти кун 10:45, 08.09.2017 ✔868\nЭнг улуғ, энг азиз айём —Ватанимиз мустақиллигининг 26 йиллиги кенг нишонланаётган шу кунларда Нукус шаҳрида яна бир йирик саноат корхонаси — «Нукус полимер» масъулияти чекланган жамияти иш бошлади.\n200 га яқин фуқаро ишли бўлди\n≡Етти кун ≡Етти кун 10:45, 08.09.2017 ✔769\nШароит бор жойга сайёҳ келади\n≡Етти кун ≡Етти кун 10:45, 08.09.2017 ✔861\nЖорий йилнинг биринчи ярмида Жиззах вилоятида 2 янги меҳмонхона, 2 санаторий, 10 дан ортиқ уй-меҳмонхоналар ишга туширилди.\n≡Етти кун ≡Етти кун 10:44, 08.09.2017 ✔848\nОқдарёда тикувчилик фабрикаси\n≡Етти кун ≡Етти кун 10:44, 08.09.2017 ✔1372\nЯқинда Оқдарё туманида «Муштарий Оқдарё» масъулияти чекланган жамиятининг тикувчилик фабрикаси иш бошлади.\nХитой урушга қарши\n≡Хориж хабарлари ≡Хориж хабарлари 10:44, 08.09.2017 ✔713\nРасмий Пекин Корея яриморолидаги ядровий муаммони ҳарбий йўл билан ҳал қилинишига қарши. Бу ҳақда Хитойнинг БМТдаги доимий вакили Лю Цзеи Хавфсизлик кенгашининг фавқулодда йиғилишида айтган.\nМудофаа аёл зиммасида\n≡Хориж хабарлари ≡Хориж хабарлари 10:43, 08.09.2017 ✔835\nҲиндистонда аёл киши Мудофаа вазири бўлди. Собиқ савдо ва саноат вазири 58 ёшли Нирмала Ситхараман энди мамлакат мудофаасига масъул.\nИчимлик сув тақчил\n≡Хориж хабарлари ≡Хориж хабарлари 10:42, 08.09.2017 ✔739\nУрушлар ва ҳарбий тўқнашувлар оқибатида дунёда 180 миллиондан ортиқ тинч аҳоли ичимлик сув тақчиллигидан азият чекмоқда.\n15 кишини чақмоқ урди\n≡Хориж хабарлари ≡Хориж хабарлари 10:42, 08.09.2017 ✔792\nФранцияда бир пайтда 15 кишини чақмоқ урди. Воқеа мамлакат шимоли-шарқида жойлашган Азрай коммунасида «Vieux Canal» мусиқа фестивалида рўй берган.\n≡Хориж хабарлари ≡Хориж хабарлари 10:42, 08.09.2017 ✔806\nАҚШда икки минг метрлик тик қояда савдо дўкони очилди, дея хабар тарқатди «The Telegraph» нашри.\n≡Бугуннинг гапи 10:34, 08.09.2017 ✔1072\nБЎШ бинолар ТАДБИРКОРЛАРГА БЕРИЛАДИ\n≡Даромад манбаи 10:33, 08.09.2017 ✔2231\nТадбиркорларнинг хабари бор: илгари хусусийлаштирилган қурилиши тугалланмаган объектлар ва фойдаланилмаётган ишлаб чиқариш майдонларини хўжалик фаолиятига тезкорлик билан жалб этиш механизми жорий этилди. Бу жараён Президентимизнинг 2017 йил 23 февралдаги «Тадбиркорларнинг ишлаб чиқариш майдонларидан фойдаланишларини янада рағбатлантириш чора-тадбирлари тўғрисида»ги қарори асосида амалга оширилмоқда.\n 10:16, 08.09.2017\nПайшанба, 07-Сентябр 2019 2018 2017 2016\nБир ҳамкасбимиз ким бизга бошлиқ бўлиб келса, ўшанга мослашади. Аввалги бошлиғимиз итни яхши кўрарди, у ҳам олтинчи қаватдаги уйида ит боқа бошлади. Кейинги бошлиғимиз қизил рангга ўч экан, у қизил кўйлак кийиб, итини ҳайдаб юборди. Навбатдаги бошлиғимиз мўйловли эди. У қизил кўйлагини қизига бериб, мўйлов қўйди.\nЯқинда бизга аёл киши бошлиқ бўлиб келди. Э, аттанг, туппа-тузук эркак эди-я!..\nАгар ҳамма мен хоҳлагандек бўлганида мен нима ҳам ёза олардим.


Президентимиз Мурожаатномаси 2019 йилда олдимизда турган устувор вазифаларни белгилаб берди | O'zLiDeP\nПрезидентимиз Мурожаатномаси 2019 йилда олдимизда турган устувор вазифаларни белгилаб берди\nДавлатимиз раҳбарининг Олий Мажлисга Мурожаатномасида жорий йилда амалга оширилган ишлар сарҳисоби таҳлил қилиниб, келгусидаги аниқ режалар белгилаб олинди. Мақсад битта, халқимизни тинч ва фаровон ҳаёт кечиришини таъминлаш. Бу эса ҳар бир давлат идоралари вакилларига айниқса, халқ вакили бўлган депутатлар зиммасига катта масъулият юклайди.\nЧунончи, Мурожаатномада Бош вазир ҳукумат аъзолари билан бирга Сенат ва Қонунчилик палатаси олдида ҳар ойда ҳисобот бериб бориши, бу жараённи ОАВ орқали кенг ёритиб борилиши баён қилинган. Бу ўз навбатида, фуқароларни Мурожаатномада белгиланган вазифалар ижроси бўйича олиб борилаётган ишлардан хабардорлигини таъминлаш имконини яратади.\nТаъкидлаш керак, бугун депутат ва сенаторлар жойларда аҳоли вакиллари билан юзма-юз мулоқотга киришиб, уларни муаммо ва таклифларини аниқлаш, уларга ечим топиш борасида тизимли ишларни ташкил этмоқда. Хусусан, жорий йилнинг сентябрь-ноябрь ойларида партиямиз вакилларидан тузилган ишчи гуруҳ барча вилоятларда бўлгани каби Наманган вилоятида ҳам “Обод қишлоқ” ва “Обод маҳалла” Давлат дастурига киритилган ҳудудлардаги жами 11 туман бўйича 970 та хонадонга кириб борди. Аҳоли вакилларидан мингдан ортиқ турли йўналишларда ечимини кутаётган масалалар аниқланди, муаммолар юзасидан Халқ депутатлари туман Кенгашидаги партия депутатлик гуруҳлари томонидан жами 78 сўров чиқарилди. Сўровлар бўйича мутассадди ташкилотларнинг асослантирувчи жавоблари олиниб, бевосита мазкур ташкилотлар ҳамкорлигида масалалар ижобий ҳал этилди.\nМурожаатномада таъкидланганидек, жорий йилда амалга оширилган бу каби амалий ишлар келгуси йилда ҳам самарали давом этади. Зеро, халқимиз турмуш тарзи ва яшаш шароити бундан ҳам яхшиланиб, ҳаётдан рози бўлиб яшасин.\nКенгаши раиси, сенатор


22.01.2019 16:12 0 114\nМадрид суди Португалия терма жамоаси ва Туриннинг «Ювентус» клуби ҳужумчиси Криштиану Роналдуни 23 ойлик шартли қамоқ жазосига ҳукм этди. Бундан ташқари 23 миллион ерво миқдорида жаримага ҳам тортди. Шу тариқа анчадан буён чўзилиб келаётган «Роналду иши» поёнига етди.\nФутболчига нисбатан солиқлардан бўйин товлаш айблови ачадан бери илгари сурилиб келаётган эди. Роналду ўзини у ёққа ташлади, бу ёққа ташлади, натижа бўлмагач, айбини тан олишдан ўзга чора топмади. Айбики, 2011 – 2014 йиллар мобайнида Испания давлат ғазнасига 5,7 миллон ерво солиқ тўламаганлиги эди.\nЎша пайтда моҳир футболчи Мадриднинг «Реал» клубида жавлон урганди.


Японияда «аватар» робот яратилади (видео)\n13.03.2018 20:24 0 301\n«XPRIZE» компанияси Япониянинг «All Nippon Airways» авиакомпанияси билан биргаликда «аватар» роботни яратишга 10 миллион доллар сармоя киритди, деб хабар берди «Hi-tech.mail.ru».\n«Аватар» роботнинг ғояси шундан иборатки, бунда инсон виртуал реалликдан фойдаланган ҳолда одамсимон механизм ичига «кириб», ундан дунёнинг исталган еридан туриб бошқа бир одам ёки атроф-муҳит билан муносабат ўрнатади.\nБу имкониятлар Фукусимада содир бўлгани каби табиий офатларда ёрдам беради. Бунда робот ўта оғир муҳитларда инсон уддалай олмайдиган вазифаларни бажариши мумкин. У ўз оператори ҳаракатини такрорлашга ва атрофдаги барча маълумотларни унга узатишга қодир бўлади.\nБунда мураккаб сунъий интеллектни ишлаб чиқиш керак эмас — чунки барча функцияларни оператор бошқаради. Шундай қилиб, дунёнинг исталган нуқтасидан туриб экспертни жалб қилиш ва муаммони бартараф этиш мумкин.\nТизим тайёргалик кўрмаган оператор томонидан бошқарилиш учун етарли даражада енгил бўлиши ва кўплаб вазифаларни уддалай олиши керак.


Apple Samsung`дан 180 млн доллар талаб қилмоқда » Ўзбекистон янгиликлари – Zamin.uz\n25-12-2015 | 18:05\nZAMIN.UZ / Технология / 25 Декабр 2015 года477\nApple Samsung`дан 180 млн доллар талаб қилмоқда\nApple компанияси Samsung корхонасидан патент бўйича тортишувлар доирасида яна 180 млн доллар ундириб олишни кўзламоқда. Бу ҳақда Kun.uz сайти хабар тарқатди.Нашрда ёзилишича, айнан шунча миқдордаги сумма америкаликлар компаниясининг Samsung томонидан чиқарилган бешта қурилмадан кўрган зарари миқдорини ташкил қилади. 2012 йилда Жанубий Корея илк марта Apple`нинг патент ҳуқуқини бузганини тан олганди. Декабрда Samsung 548,2 млн доллар миқдорида товон пули тўлаган.Apple компанияси айнан қайси қурилмалар бўйича норозилик билдиргани хабар қилинмаган. Суднинг асосий ҳужжатлари омма учун ёпиқ ҳолда олиб борилмоқда.


ZiyoNET › Кутубхона › Инфекция\nТери лейшманиозининг тарқалганлиги, клиник хусусиятлари ва патогенетик даволашни такомиллаштириш\nТадқиқотнинг мақсади тери лейшманиозининг тарқалганлиги, клиник хусусиятлари ва патогенетик даволашни такомиллаштиришдан иборат.\nИммунокомпроментив беморларда чуқур микозлар: клиника, ташхислаш, даволаш ва профилактика\nТилавбердиев Шухрат Артикович\nТадқиқотнинг мақсади иммунокомпроментив беморларда чуқур микозларнинг клиникаси, ташхислаш, даволаш ва профилактикасини такомиллаштиришдан иборат.\nБолаларда папилломавирус инфекциясининг тарқалганлиги, клиник-иммунологик жиҳатлари ва даволаш тактикаларини мукаммаллаштириш\nСадирова Шахло Собировна\n616-006. 52:576.858: 616.9:616-053.4\nТадқиқотнинг мақсади болаларда папилломавирус инфекциясининг тарқалганлигини аниқлаш, клиник-иммунологик жиҳатларини ва даволаш тактикаларини мукаммаллаштиришдан иборат.\nHCV инфекцияда чайлд-пью бўйича а синф жигар циррозининг диагностик, прогностик ва терапевтик жиҳатлари\nТадқиқотнинг мақсади HCV инфекцияда Чайлд-Пью бўйича А синф жигар циррозининг диагностик, прогностик ва терапевтик жиҳатларини аниқлашдан иборат.\nБолаларда бруцеллёз клиник иммунологик ҳолатининг ўзига хослиги ва унинг коррекцияси\nТадқиқотнинг мақсади: болаларда бруцеллёз кечишининг клиник-иммунологик ҳолати ўзгаришларини аниқлаш ва коррекциялашдан иборат.


Қаҳрамонимиз ҳар куни газеталар сотиладиган дўконча олдида тўхтар, сотувчига салом берар, пулни тўлаб, керакли газетани олиб кетарди. Лекин унинг саломига сотувчи жавоб қайтармас эди. Ҳар куни эрталаб шу ҳол такрорланарди. Яна бир одам дўкон олдида тўхтаб, дўкон эгаси билан кўришиб, газетасини олиб кетарди. Аммо қаҳрамонимиз ўша харидорнинг овозини ҳеч эшитмас эди. Хатто уни гапиролмайдиган соқов бўлса керак деб ўйлади.\nКунлардан бир куни ўша соқов деб гумон қилинган шахс қаҳрамонимизнинг елкасига аста қўлини қўйиб, ундан: “Мен сизни бир неча хафтадан бери кузатиб юрибман. Ҳар кунлик газетангизни сотиб оласиз. Бироқ нима учун дўкон эгасига салом берасиз?” деб сўради. Қаҳрамонимиз ҳайрон бўлиб: “Унга салом берсам бунинг нимаси ёмон?” деди. Ҳалиги киши: “Шунча салом берган бўлсангиз, бирор марта саломингизга алик олганми?” деб сўради. Қаҳрамонимиз: “Йўқ” деди. Ҳалиги одам: “У ҳолда алик олмайдиган кишига нечун салом берасиз?” деб сўради. Қаҳрамонимиз бояги кишидан: “Сизнингча саломга алик олмаслигининг сабаби нима?” деб сўради. У одам: “Шубҳасиз бунга сабаб унинг одосизлигидир. Одобсиз одам салом беришга лойиқ эмас” деб жавоб қайтарди. Қаҳрамонимиз: “Демак, сизнингча бунга сабаб унинг одобсизлиги экан-да?” деди. Бояги киши: “Ҳа, шундай” дея тасдиқлади. Шунда қаҳрамонимиз у кишидан: “Сиз мендан нимани хоҳлаяпсиз? Дўкон эгасидан одобсизликни ўрганишимними ёки унга одоб ўргатишимними?” деб сўради. Ҳалиги киши бу савол қаршисида мум тишлагандек жим бўлиб қолди.\nҲа азизлар, салом ислом динининг улкан шиорларидан биридир. Пайғамбар алайҳиссалом бир ҳадиси шарифларида: “Мўмин бўлмагунингизча жаннатга кирмайсизлар. Бир-бирларингизни яхши кўрмагунингизча комил мўмин бўлмайсизлар. Сизларга бир нарсани ўргатайми? Агар ўша ишни қилсангизлар бир-бирларингизни яхши кўриб қоласизлар” дедилар. Шунда саҳобалар: “Ҳа, ўргатинг, эй Аллоҳнинг Расули” дейишди. У зот: “Ораларингизда саломни кенг ёйинглар!” дедилар.\n“Ассалому алайкум” деган жумла кишилар қалбига муҳаббат ва дўстлик уруғини экадиган энг катта омилдир.\nРадио эшиттиришлардан бирида тингловчиларга бир са..


29 ноябр 2020, Тошкент вақти: 15:34\nГулнора Каримованинг твиттердаги акаунтидан олинган сурат.\nЎзбекистон президентининг тўнғич қизи Гулнора Каримова интернет ва ижтимоий тармоқларда ўзбекистонлик сиёсатчиларнинг машҳурлиги рейтингида биринчи поғонани эгаллаб турибди. Мазкур рейтингда президент Ислом Каримов иккинчи ўринга қўйилган. Мазкур рейтинг интернет ва ижтимоий тармоқлардаги янгиликлар, форумларда сиёсатчи неча марта тилга олингани, бу хабарларни қанча одам излагании тўғрисидаги рақамларга таянган ҳолда тузилган.\nПостсовет давлатларидаги иқтисодий жараёнларни ёритишга ихтисослашган Украинадаги “Биржевой лидер” нашри Яндекс излов тизими, “Одноклассник” ижтимоий тармоғи натижалари асосида тузган "Ўзбекистонлик сиёсатчиларнинг интернетдаги машҳурлиги" рейтингида Гулнора Каримова биринчи ўринни эгаллаган.\nМазкур рейтинг интернет ва ижтимоий тармоқлардаги янгиликлар, форумларда сиёсатчи неча марта тилга олингани, бу хабарларни қанча одам излагании тўғрисидаги рақамларга таянган ҳолда тузилган.\nРейтинг натижаларига ишонадиган бўлсак, июль ойида Гулнора Каримова деган сўз билан Яндекс излов тармоғида 8612 одам сўров берган. Бу июнь ойига қараганда 2282 тага камдир. Июль ойида Гулнора Каримова интернетда пайдо бўлган 207 хабарнинг бош қаҳрамони бўлган. Бу эса июнь ойига қараганда 49 тага кўпроқдир.\nПрезидент Ислом Каримов билан боғлиқ хабарларни эса июл ойида Яндекс тармоғида 8395 одам қидирган. Бу июнь ойига қараганда 13638 тага камдир.\nБундан келиб чиқадики, Ислом Каримов июнь ойида 22033 кўрсаткич билан рейтингнинг 1-ўрнини, Гулнора Каримова эса 2-ўринни эгаллаган эди.\nБироқ Ўзбекистон президенти интернетда нашр этилган хабарларда тилга олиниш бўйича июль ойида 1-поғонани эгаллаган. Ўтган ойда Ўзбекистон президенти 526 хабарда тилга олинган. Бу июнь ойига қараганда 152 тага кўпдир.\n“Биржевой лидер”нашрининг ёзишича, июль ойида Гулнора Каримова ва Ислом Каримов муҳокма қилинишига сабаб бўлган асосий мавзулар Озодлик радиосида ёритилган мақолалар бўлди.\n“Озодлик радиосида чоп этилган “"Ўзбек маликаси"нинг ярим яланғоч суратлари: янги ва янги хилма-хил” мақоласи интернетда Гулнора Каримова муҳокама қилинган асосий мавзу бўлди”, деб ёзади “Биржевой лидер”.\nНашрнинг билдиришича, Ислом Каримовнинг Ўзбекистонда тиланчилар йўқлиги ҳақидаги баёноти юзасидан чоп этилган мақолалар ҳам интернет фойдаланувчилари томонидан кенг муҳокама қилинган.\nРейтингда номи келтирилган қолган 32 ўзбек сиёсатчининг кўрсаткичи Ўзбекистон бош оиласи аъзолари кўрсаткичидан кескин фарқ қилади. Рейтингда 3 -ўринни эгаллаган Шавкат Мирзиёёв интернетда бор-йўғи 910 марта, 4-поғонадаги Рустам Азимов эса 865 марта қидирилган. Қолган сиёсатчилар эса излов тармоғида 200га етмаган миқдорда сўралган.\n“Одноклассник” ижтимоий тармоғида ҳам Гулнора Каримова ўзбек сиёсатчилари орасида кўрсаткичлар бўйича 1-ўринда экан. Унинг мазкур тармоқдаги саҳифасида 22 179 иштирокчи бор. Ислом Каримовга мансбулиги айтиладиган “Одноклассник” саҳифасида эса 2335 иштирокчи бор.\n“Биржевой лидер” ўзбекистонлик сиёсатчиларнинг интернетдаги машҳурлиги рейтингини биринчи маротаба 2012 йилнинг декабрида эълон қилган эди. Ўша рейтингда ҳам Гулнора Каримова интернетдаги машҳурлик бўйича отасидан ўзгани айтилган.


Мутахассисларнинг фикрича, қийноқ инсонга узоқ муддатли психологик таъсирга эга бўлган, шахс сифатида йўқ қилишга қаратилган ҳатти ҳаракат сифатида баҳоланади. Жароҳат, яраларни шифокор даволайди, бироқ у қийноқ оқибатларини тезда бартараф эта олмайди. Бунга анча кўпроқ вақт керак. Қийноқларни бошдан кечирган инсонлар қалбидаги мана шу битмас жароҳат билан узоқ йиллар яшашга мажбур бўладилар, чунки бундай иллатни унутиш қийин ва мушкулдир. Ҳаттоки 30 йил ўтгач ҳам уларга ҳали ҳануз психологик ёрдам керак бўлиши мумкин. Шу жиҳатдан Давлатимиз раҳбарининг куни кеча эълон қилинган “Қийноққа солиш ҳолатларини аниқлаш ва уларнинг олдини олиш тизимини такомиллаштиришга доир қўшимча чора-тадбирлар тўғрисида”ги қарори нафақат ушбу иллатни барвақт аниқлаш, бартараф этиш, балки қийноқдан жабр кўрган инсонларга ҳар томонлама ёрдам бериш ва уларга етказилган зарарни компенсация қилишга ҳам қаратилганлиги билан аҳамиятли. Шу пайтгача ушбу иллатни олдини олиш ва бартараф этишда бу каби махсус хужжатлар қабул қилинмаган. Бу яна бор инсон ҳуқуқлари ҳимояси Ўзбекистон учун муҳим йўналиш эканлигидан дарак беради.\nШу ўринда айтиш керакки, қийноқ бу жамият танасидаги жирканч касаллик. Уни даволаш учун аввало шаффофлик таъминланиши керак. Чунки айнан шаффофлик - қийноқларни барвақт олдини олишнинг таъсирчан воситаларидан бири. Қарорда назарда тутилган бир қатор чоралар ҳам шунга қаратилган. Омбудсман ҳузурида Қийноқ ҳолатларини аниқлаш ва уларнинг олдини олиш бўйича жамоатчилик гуруҳларининг ташкил этилиши шулар жумласидан.\nШуниси эътиборлики, жаҳон миқёсида кўпгина давлатлар қамоқда сақлаш ёки мажбурий ушлаб туриш жойларига исталган пайтда боришлари мумкин бўлган янги институтлар фаолиятини йўлга қўйдилар. Жумладан, Россияда бу – жамоатчилик кузатув комиссиялари бўлса, Бразилияда бу – штатлар даражасидаги қийноқларни олдини олиш маҳаллий қўмиталари ҳисобланади, МДҲнинг айрим мамлакатларида эса жамоатчилик мониторинг гуруҳлари фаолият кўрсатади.\nҚарорга кўра, Ўзбекистонда Омбудсман экспертлик гуруҳи негизида ташкил этилаётган Жамоатчилик гуруҳлари таркибига Инсон ҳуқуқлари бўйича Миллий марказ экспертлари, тиббиёт ходимлари, нодавлат нотижорат ташкилотлари, оммавий ахборот воситалари ва фуқаролик жамиятининг бошқа институтлари вакилларини жалб қилинади. Бунда уларнинг мониторинг ташрифларини амалга ошириш учун касбий малакаси ва амалий билимларга эга бўлишини ҳамда гендер тенглиги таъминланишини ҳисобга олинади.\nАслида, ушбу гуруҳларнинг аҳамияти улкан. Чунки, қийноқлар одатда яширилади, улар жамият учун ёпиқ жойларда содир этилади. Жабрланганлар улар дуч келган вазиятлар ҳақида гапиришга қўрқадилар. Мана шундай вазиятда жамоатчилик гуруҳлари керакли сигнални беришлари мумкин.\nАлбатта, қийноққа солинган шахсларнинг қадр-қимматини тиклаш мақсадида уларга етказилган зарарни ҳар томонлама компенсация қилиш жуда муҳим масала. Шундай бўлсада, бу иллатни таг-томири билан йўқ қилишда аввало превентив, олдини олувчи омилларни кучайтириш янада муҳим аҳамият касб этади. Бунда энг зарур қийноққа солиш учун жавобгарлик белгиловчи нормаларни БМТнинг “Қийноққа солиш ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турларини қўллашга қарши Конвенцияси” талабларига мувофиқлаштириш мақсадида қонун ҳужжатларига тегишли ўзгартиш ва қўшимчаларни назарда тутувчи қонун лойиҳасини ишлаб чиқиши белгиланди. Бу эса Қарорда ушбу иллатни йўқ қилиш бўйича белгиланган энг муҳим устувор вазифа - қийноқларни аниқлаш ва уларнинг олдини олиш тизимини халқаро ҳуқуқнинг инсон ҳуқуқлари соҳасидаги умумэътироф этилган принциплари ва нормаларига мувофиқлаштиришга ва уларни муваффақиятли амалга оширишга хизмат қилади.\nҲуқуқий маданиятМониторингОмбудсманҚийноққа солишҚадр қиммат


АҚШ Асад қўшинлари ва Россияни Сурияда шифохоналарга зарба беришди айблади\n07:53 / 16.02.2016\nАҚШ Ҳалаб атрофи ва ичи бўйича авиазарбалар берилиши, жумладан "Чегара билмас шифокорлар" ташкилоти шифохонаси ва Сурия шимолидаги болалар шифохонасининг ўққа тутилишини қоралади ва барча томонларни ўт очишни тўхтатишга чақирди. Бу ҳақда АҚШ Давлат департаментининг баёнотида айтилмоқда.\n"Бу Россиянинг тайёрлигини ва унинг Асад тузумининг ўз халқига нисбатан зулмини тўхтатишга ёрдам бериш имкониятини шубҳа остига қўяди", дейилмоқда хабарда.\nАҚШ Давлат департаменти вакили Жон Кирби "ҳужумларни Асад ва унинг тарафдорлари ҳеч қандай мақсадсиз ва халқаро мажбуриятларни ҳисобга олмаган ҳолда амалга оширмоқда" деб айтди. Бундай ҳаракатлар Мюнхен келишувларига қарши бормоқда, деб айтди Кирби.\n"Биз яна бир бор барча томонларни фуқароларга ҳужум қилишни тўхтатишга, инсонпарварлик кўмагини олишни таъминлаш бўйича зудлик билан чоралар кўришга ва жанговор ҳаракатларни тўхтатишга чақирамиз, Сурия бунга жуда муҳтож", деб айтилмоқда баёнотда.\n"Чегара билмас шифокорлар" ташкилоти кўмак кўрсатадиган шифохонанинг ўққа тутилиши оқибатида 7 киши ҳалок бўлди. Суриянинг Россиядаги элчиси Риёд Ҳаддод "Россия 24" телеканалига берган интервьюсида шифохонага зарбалар АҚШ самолётлари томонидан берилганини айтди.\nРоссия Сурияда фақатгина тинч аҳоли бўлмаган объектларга зарба беришини таъкидлаб келмоқда.


Миср оммавий ахборот воситалари нигоҳида Имом Бухорий халқаро илмий-тадқиқот маркази – Imom Buxoriy xalqaro ilmiy-tadqiqot markazi\nHome / ХАЛҚАРО ЯНГИЛИКЛАР / Миср оммавий ахборот воситалари нигоҳида Имом Бухорий халқаро илмий-тадқиқот маркази\nМиср оммавий ахборот воситалари нигоҳида Имом Бухорий халқаро илмий-тадқиқот маркази\n29/06/2020\tХАЛҚАРО ЯНГИЛИКЛАР, ЯНГИЛИКЛАР 92 кўрилган\nЖорий йил 23 июнь куни Вазирлар Маҳкамаси ҳузуридаги Имом Бухорий халқаро илмий-тадқиқот маркази ва Туркиянинг Мармара университети ҳамкорлигида “Саҳиҳи Бухорийнинг Туркия фондларида сақланаётган нусхалари ва бухорийхонлик” мавзусига бағишланган онлайн семинар бўлиб ўтган эди.\nМазкур семинар ҳақида мисрлик журналист Фотима Бадавий Миср Араб Республикасининг “Ал-хабарул-явм” ахборот сайтида “Имом Бухорий таваллуди муносабати билан Ўзбекистонда онлайн-семинар бўлиб ўтди” сарлавҳаси остида махсус хабар эълон қилди.\n“Имом Бухорий таваллуди муносабати билан Ўзбекистонда интернет орқали онлайн семинар бўлиб ўтди. Онлайн семинар Ўзбекистон Республикаси Вазирлар Маҳкамаси ҳузуридаги Имом Бухорий халқаро илмий-тадқиқот маркази ва Туркиянинг Марамара университети ҳамкорлигида ташкил этилди.\nИмом Бухорий халқаро илмий-тадқиқот маркази матбуот хизматининг хабар беришича, онлайн семинарда ўзбек ва турк олимлари иштирок этган.\nСеминарда “Имом Бухорий ҳаёти ва илмий мероси”, “XIX асрда “Саҳиҳи Бухорий” нашрлари: Саҳонапурий билан Абдулҳамидхон нашрларининг қиёсий ўрганилиши”, “Туркияда бухорийхонлик” мавзуларида маърузалар тингланган”, дейилади манбада.


Korean Air раҳбарининг қизи суд томонидан озод қилинди\n18:43 / 22.05.2015\nKorean Air компанияси президентининг собиқ ўринбосари, президентнинг қизи Чо Хен А қамоқдан озод қилинди. “Русская газета”нинг хабар беришича, аёл борт кузатувчиларини ҳақорат қилиб, парвозга тайёрланаётган лайнерни ортга қайтаргани туфайли бир йилга озодликдан маҳрум қилинган эди.\nСеул Олий суди илгариги ҳукмини бироз юмшатишга қарор қилди. Эндиликда Чо хоним 10 ойлик шартли жазога ҳукм қилинди. Айни пайтда у ҳибснинг 143 кунини панжара ортида ўтказиб улгурган эди. Айбловнинг асосий пункти лайнер курсини ўзгартириш билан боғлиқ эди – Кореяда бунинг учун 1 йилдан 10 йилгача қамоқ жазоси кўзда тутилган. Суд Чо хонимни бу пункт бўйича айбсиз деб топди.\nБундан ташқари, икки эгизакнинг онаси бўлмиш аёл беш ой қамоқда ўтиргани ва бу муддат ичида ўз қилмишидан афсуслангани эътиборга олинди.\nВоқеа 2014 йилнинг 5 декабрь куни содир бўлган эди. Компания раҳбарининг қизи Нью-Йорк-Инчхон лайнерида кетаётган эди. Стюардесса унинг олдига шўр ёнғоқ солинган пакетни қўйгани Чо хонимга ёқмади – унинг фикрича, ёнғоқлар ликопчада олиб келиниши керак эди. Шу боис у стюардессани ҳақорат қилиб, унга қўл кўтарган ва лайнерни терминалга қайтишга мажбур қилган.\nСтюардесса собиқ раҳбари устидан арз қилгани боис у судга тортилган ва 1 йиллик қамоқ жазосига ҳукм қилинган эди.


Саудия Арабистони қироли касалхонага ётқизилди — Sof.uz\nЖАҲОН 41,071,550 30,645,772 1,130,162\nФото: Bandar Algaloud / Saudi Royal Court / Reuters\nСаудия Арабистони қироли Салмон ибн Абдулазиз ибн Абдурраҳмон ал-Сауд Ар-Риёддаги касалхонага ётқизилди. Бу ҳақда Саудия Арабистони матбуот агентлиги хабар бермоқда.\nЎт пуфаги яллиғланиши туфайли қирол тиббий кўрикдан ўтмоқда, дея хабар беради агентлик.\nҚирол Салмон 84 ёшда. 18 ёшида, 1953 йилда у Қирол вакили ва Ар-Риёд шаҳри амири этиб тайинланди. Орадан 10 йил ўтгач, Салмон Риёд вилояти ҳокими бўлди ва 2011 йилгача шу лавозимда қолади. Бу даврда Ар-Риёд шаҳри тез суръатлар билан ривожланди, унинг аҳолиси 1960 йилдаги 150 мингдан 1980 йилда миллиондан ошди. Ҳозирда Саудия Арабистони пойтахтида 7 миллиондан ортиқ одам истиқомат қилади.\n2011 йилда Салмон мудофаа вазири лавозимига ўтди ва Миллий хавфсизлик кенгашига ҳам кирди. Бир йилдан камроқ вақт ўтгач, 2012 йил июн ойида у укаси вафот этганидан кейин валиаҳд шаҳзода ва бош вазир ўринбосари бўлди.\nСалмон тахтга 2015 йилнинг январида, олдинги қирол Абдуллоҳ вафот этганидан кейин келди. Шу билан бирга унинг укаси Мукрин ибн Абдулазиз Ал Сауд валиаҳд шаҳзода этиб тайинланди.\nАввалроқ Қувайт амири Сабоҳ ал-Аҳмад ал-Жобир ас-Сабоҳ касалхонага ётқизилгани ҳақида хабар берган эдик. У тиббий кўрикдан ўтказилди ва ҳозир соғлиғи яхши.\nСаудия Арабистони қирол\n12.10 09:33 89\n23.09 18:48 347\n23.09 11:38 64\n15.09 17:44 813 Жаҳон


Қримлик татар аёл Элмира Ҳалимова 1944 йилда Қримдан депортация қилинган ота-онасининг суратларини кўрсатмоқда. Ужгород, Украина, 13 май. [Аким Ҳалимов/Карвонсарой]\nКИЕВ – Россия тарафидан украиналикларнинг оммавий ўғирланиши ва бошқа жойга кўчирилиши ота-боболари Совет зулмидан жабр кўрган Марказий Осиёдаги кўпчиликнинг ғазабини келтириб, оғриқли хотираларни пайдо қилмоқда.\nРоссия 24 феврал куни Украинага бостириб кирди, ўшандан бери мамлакат ичида саккиз миллиондан ортиқ одам уй-жойини тарк этди, олти миллиондан ортиқ қочқин эса чегарани кесиб ўтди.\nБосқинчи кучлар катта муваффақиятга эриша олмаса-да, айрим ҳудудлар, жумладан Херсон ва Мариупол шаҳарларини эгаллаб олиб, маҳаллий аҳолини қўрқувга солган.\nОртга чекинишдан аввал, Россия кучлари Киев яқинидаги Ирпен ва Буча шаҳарларида юзлаб тинч аҳолини ўлдирган. Улар ўз назоратидаги ҳудудларда нималар қилаётгани ташқаридагилар учун номаълумлигича қолмоқда.\n1944 йилда Совет режими тарафидан Қримдан депортация қилинган Элмира Ҳалимова ота-онасининг архив фотосурати. [Аким Ҳалимов/Карвонсарой]\nГувоҳларнинг сўзларига кўра, тинч фуқароларни қатл қилиш ва зўрлашдан ташқари, Россия қўшинлари минглаб украиналикларни Россияга ёки Украинанинг Россия назоратидаги бошқа ҳудудларига олиб кетмоқда.\nУкраина ҳукумати ҳисоб-китобларига кўра, Россия ёки унинг назоратидаги ҳудудларга 1,2 миллионга яқин украиналик депортация қилинган.\n«Ҳарбий жиноятга тенглаштириш мумкин бўлган бундай шафқатсиз ва мажбурий кўчиришлар ҳозир ҳам давом этмоқда», деб айтган Европада хавфсизлик ва ҳамкорлик ташкилотидаги (ЕХҲТ) АҚШ элчиси Майкл Карпентер 12 май куни Венада.\nТарихчиларга кўра, Россия президенти Владимир Путин Иосиф Сталиннинг бутун Совет Иттифоқи, жумладан Марказий Осиёни жароҳатлаган параноидал ва жазоловчи сиёсатини тирилтирмоқда.\nЮз бераётган воқеалар Сталин қатағонлари ва СССРдаги халқларни (этник озчиликларни) мажбуран кўчириш жараёнини эслатади, дейди 1917-1921 йиллардаги Украина инқилоби музейи директори, тарихчи Александр Кучерук.\nСталин Иккинчи жаҳон уруши вақтида ва ундан олдин кўп сонли этник поляклар, немислар, корейслар ва қрим-татарларни уларга ишонмагани сабабли эски ва одамлар билан лиқ тўла поездларда Россиянинг Европа қисми ва советларнинг Узоқ Шарқидан Ўрта Осиёга сургун қилган.\nПариж Сиёсий тадқиқотлар институти томонидан юритиладиган тарихий сайтга кўра, одамларни куч ишлатиб кўчиришгани сабабли айрим этник гуруҳлар орасида ўлим даражаси 50 фоизга етган.\n«Сталин бутун бошли халқларга нисбатан васвасали даъволарни илгари сурди. Улар сотқинлар деб эълон қилиниб, бошқа жойга кўчирилди», дейди Кучерук.\n«Қрим-татарлар тунда олиб кетилди, болгарлар депортация қилинди, шунингдек, чеченлар каби Кавказ халқлари ҳам мажбуран бошқа жойларга кўчирилди», дейди у.\n«Россия доим депортация билан шуғулланиб келган. Бу мустамлакачиларнинг амалиёти. Эгаллаб олган ҳудудларда ҳукмронлик қилиш учун улар аҳолини аралаштириб юбориши керак, уларга фақат рус дунёси билан рус тили бўлиши керак», дейди Кучерук.\nҚрим-татар оилаларидан бирининг икки авлоди уларни таъқиб қилаётган рус қўшинларининг нафратига дучор бўлган.\n1944 йил май ойида Совет кучлари тарафидан Қрим ярим оролидан Ўзбекистонга, Волгабўйи ва Сибирга мажбуран олиб чиқиб кетилган Қрим татарлари сони 190 мингга яқин эди.\nПариж Сиёсий тадқиқотлар институти маълумотларига кўра, мажбурий кўчириш ва сургуннинг биринчи ярим йиллиги давомида улар орасида ўлим даражаси 20% дан 46,2% га етган.\n«Бундай қатлиом Украинада яна такрорланаётган даҳшатли», деб айтган Ўзбекистоннинг Олмалиқ шаҳрида туғилган қримлик татар Элмира Ҳалимова. Унинг отаси ўз вақтида Қримдан шу ерга депортация қилинган.\nҲозир Ҳалимова ва унинг турмуш ўртоғи россиялик аскарлардан омон қолиш учун ўзлари яшаётган Ирпендан Украина ғарбига қочмоқда.\n«Отам ва унинг оиласи Қримда яшаган. Бир куни у 11 яшарлигида сайр қилиш учун ўрмонга кетиб, уйга қайтиб келганида у ерда ҳеч кимни топа олмаган. Унинг оиласи Ўзбекистонга депортация қилинган.»\n«Нарсаларни йиғиштириш учун уларга 20 дақиқа беришган. Кейинчалик унинг ўзи ҳам депортация қилинган ва ўз ота-онасини бегона юртда икки йил излаган», деди Ҳалимова.\nҚўрқинчлиси кўчган ёш болаларнинг ҳам миялари заҳарланиши мумкин ва ҳамма ҳам бунга бардош бера олмайди. Катта ёшлилар эса қамоққа олиниши ёки ундан ёмони бўлишидан қўрқиб ҳеч нима дейишмайди.\nСоветларнинг усуллари. Украинада аллақачон бундай бўлаётган эди, қўшимчасига бошқа одамларнинг уйларига кириб олиб омон қолганлар орасида яшаш учун одамларнинг одоби қандай бўлиши керак.\nРуслар бутун бошли халқларни депортация қилиш ниқоби остида геноцидни амалга оширган.\nМавзу жуда қизиқарли ва айниқса ҳозирги давримиз учун долзарбдир. Депортация – этник гуруҳлар ёки умуман одамларни мажбурий кўчириш сифатида икки ёқлама жиҳатга эга: биринчидан, маҳаллий аҳолини мажбуран кўчириш, иккинчидан, «тозаланган ҳудудга» бошқа одамлар келиб яшаши. Кўчиб келган бошқа одамлар ким? Улар ўз хоҳиши билан келганми, бу қандай юз берган ва ҳозир қандай бўлмоқда? Бировнинг уйига ўрнашиб, «илдиз» қўйган одамларнинг ижтимоий психологияси қандай...


Самарқандқа Қазақстан арқалы өтиўши жол усы айдың соңында ашылыўы мүмкин » Informaсiyalɩq portal\nСамарқандқа Қазақстан арқалы өтиўши жол усы айдың соңында ашылыўы мүмкин\nӨзбекистан ҳәм Қазақстан февраль айының соңына шекем өзбекистанлыларға Қазақстан аймағы арқалы Самарқандқа жолды анағурлым қысқартыўға мүмкиншилик бериўши М-39 жолын иске түсириў бойынша барлық процесслерди жуўмақламақшы. Бул ҳаққында "Sputnik Узбекистан" басылымының хабаршысына Қазақстанның Өзбекистандағы елшиси Ерик Утембаев мағлыўмат берген.\nЕлшиниң айтыўынша, тәреплер барлық керекли ишки процесслерди жуўмақлаған, өткериў постларын белгилеп алған. Бул постлар адамларға қолайлық жаратыў мақсетинде күн даўамында ислейди.\n«Алдын постлар тек ғана күндизи ислеген, енди олардың екеўи күн бойы ислейди. Тийкарғысы, Өзбекистан пуқараларының Қазақстан шеграсынан өтиў механизми жеңиллестирилди. Мысалы, паспортқа штамп қойылмайды. Өзбекистанлыларға Қазақстан аймағында кирип атырғанда арнаўлы миграциялық карточканы толтырыў керек болады. Бул әпиўайы бланк болып, ол Қазақстаннан шығып атырғанда тапсырылады», - деп айтты Ерик Утембаев.\nМиграция карточкасы жеке машиналар айдаўшыларына да, автобусларда кетип баратырған адамларға да усынылады. Өзбекистанлылардан шегарадан өтип атырғанында ҳеш қандай ҳақы алынбайды, яғный шегарадан өтиў толық бийпул болады.\n«Биз ҳәрекетти февраль соңына шекем жолға қоямыз Қазақстан өз тәрепинен барлық процесслерди жуўмақлады, енди буны Өзбекистан ислеўин күтпектемиз ҳәм жол бойлап ҳәрекетти синхрон түрде ашамыз. Бул жақсы қәдем, себеби туристлик ағымын хошаметлейди», - деп атап өтти елши.\nМағлыўмат ушын, Қазақстанның Мақтаарал районы аймағы арқалы өтиўши жол 2006-жылы жабылған еди. Бул жол арқалы Ташкенттен Самарқандқа шекем болған жол 24 км ге дейин қысқарады, деп хабарлады kun.uz.\nФото: "Sputnik Узбекистан"\n13-02-2017, 14:29 |\nӨзбекистан ҳәм Қазақстан усы жылы шегара бойынша барлық мәселелерди шешеди


Муҳтож миллионлаб одамлар учун қиш соғ-омон қолиш учун жиддий курашни билдиради. Айниқса, пандемия пайтида. Шу сабабли, бу йил ислом хайрия ташкилотлари йил давомида иссиқ кийимларга муҳтож бўлганларга ёрдам кўрсатиш бўйича ўз кампанияларини бошлади. Қишки ёрдам биринчи навбатда Афғонистон, Бангладеш, Ливан, Босния, Иордания, Мўғулистон, шунингдек, Покистон, Яман, Туркия, Косово ва Грецияда, лекин, айниқса, совуқдан азият чекаётган қочқинлар лагерларидаги муҳтожларга қаратилган.\n"Биз бу йил турли мамлакатлардаги муҳтож одамларни қамраб олишни истаймиз", дейди Hasene турк хайрия ташкилоти раиси Месуд Губаҳар. Адёл, кийим-кечак, кўмир ва иситиш каби асосий эҳтиёжлардан ташқари, озиқ-овқат ёрдами тақсимланади. Ливандаги қочқинлар лагерлари иситиш учун ёқилғи билан қўллаб-қувватланади. Islam.ru маълумотларига кўра, Мўғулистон учун кўмир билан ёрдам бериш режалаштирилган. "Совуқ кунларда илиқлик улашинг" шиори остида Осиё, Африка, Европа ва Болқондаги муҳтож одамларга қишки ёрдам доирасида қишки кийим-кечак, печка, кўрпача ва ўтин кўринишидаги ёрдам кўрсатилади.\nДругие материалы в этой категории: « Грознийдаги" Қуръон музейи " ноёб буюмни совға сифатида қабул қилиб олади\tАҚШда мусулмонлар муҳтожларга ёрдам бериш учун кенг кўламли дастурни йўлга қўйишди »


Нурбой Абдулҳаким. Дил фаслининг чечаклари (2007) - www.ziyouz.uz\nБош саҳифа МатбуотҲозирги давр матбуотиНурбой Абдулҳаким. Дил фаслининг чечаклари (2007)\nИстеъдод Худодан берилади. Ҳар қанча меҳнат ва заҳмат маҳсули бўлмасин, истеъдоддан бебаҳра ижод маҳсули юксак мақомга кўтарила олмайди. Чинакам иқтидор соҳиби илк асариданоқ кўнгилларга йўл топади. Дастлабки ижод намуналари биланоқ эътироф қозонади, назарга тушади. Сирожиддин Саййид ана шундай салоҳият эгаларидандир.\nШоирнинг илк китоби “Руҳим харитаси” номи билан чоп этилган. Шубҳасиз, биринчи китоби нашр қилинган ёш шоир юрагида андак ҳадик, бир оз ҳаяжон бўлади. “Устозлар нима дер экан?”, деган хавотир чулғайди қалбини. “Тошкент оқшоми” таҳририятида хизмат қилаётган пайтда ана шундай хаёллар оғушидаги шоирга кутилмаганда кимсан устоз Абдулла Орифнинг ўзи телефон қилиб: “Китобингни ўқидим, Сирож! Ана шу мўъжаз китобдан катта қадамларнинг товуши келяпти” дегани, биринчидан, устоз ижодкорнинг янги авлодга хайрихоҳ назари ифодаси бўлса, иккинчидан, тоза, самимий эътирофни англатади. Бинобарин, Сирожиддин Саййид 1984 йили чоп этилган ана шу илк китоби биланоқ ўзининг ижодий келажаги ҳақида муайян тасаввур бера олди.\nШундан буён шоирнинг “Салқин харсанглар кафтида”, “Севги мамлакати”, “Асрагил”, “Меҳр қолур, муҳаббат қолур”, “Куйдим”, “Ватанни ўрганиш”, “Кўнгил соҳили”, “Кўксимдаги зангорларим”, “Қалдирғочларга бер айвонларингни” сингари ўн бешга яқин шеърий тўплами чоп этилди. Энг муҳими, унинг ижоди тўпламдан тўпламга, китобдан китобга сайқал топа борди. Моҳиятан теран, бадиий жиҳатдан баркамол шеърлари ўқувчилар қалбини забт қилишда давом этаётир.\nЯқинда Сирожиддин Саййид шеърий тўпламлари сони яна биттага ортди. “Ўзбекистон” нашриёти шоир мухлисларига унинг “Дил фасли” китобини ҳадя этди. Шоирнинг ўқувчиларга айтадиган оҳорли сўзлари борлиги, шеърларининг кўнгил эҳтиёжи самараси ўлароқ юзага келгани тўпламнинг аҳамиятини кўрсатадиган далиллардир.\nВатан ва миллатга муҳаббат туйғуси Сирожиддин Саййид шеърларининг асл моҳиятини, мағзини белгилайди. Шоир “ризқ-рўзи ҳалол, мангу халқ” фарзанди эканидан ифтихор ҳиссини туяди. “Азал булбулларга ошён” бўлган она замин “боғларини босган қарғалар кетгани”дан, юртга соҳиблик асл эгаларига муяссар бўлганидан қувонади. Мана бу мисралар ана шу қувонч изҳори ўлароқ қуйилиб келади:\nАмир Темурлардан қолган номус-ор,\nБир синиқ ғишти ҳам\nСен — ўлмас ғурурсан,\nСуви ҳам, қуми ҳам зарафшон юртим…\nАрузда ёзиш осон эмас. Бунинг учун наинки сўзни нозик ҳис этиш, уни маҳорат билан саралай олиш, муайян мезонга сола билиш зарур. Бунинг учун мумтоз адабиёт мутолаасидан лаззат олмоқ, “билимлар учлиги” — илми аруз, илми бадеъ, илми қофия сирларини эгалламоқ талаб этилади. Сирожиддин Саййид жуда кўп замондошларидан шу каби фазилатлар соҳиби экани, билганларини амалиётда маҳорат билан қўллай олиши туфайли ажралиб туради. У Навоийни кўп ўқийди. “Хазойин ул-маоний”ни хатм қилган кунини энг катта байрам, деб билади. Муҳими, шеърларида улуғ Навоийдан, мумтоз шеъриятимиздан баҳрамандлик таъсири сезилиб туради:\nЧаман ичра ўзи ҳам бир\nатиргулдай бўлиб қолгай,\nДилимнинг қонига булбул\nқанотин гар булаб қўйса…\nМенга ханжар билан шамшир\nтиғига ҳаргиз ҳожат йўқ,\nУзун мижгонларини гар\nнигорим бир қадаб қўйса.\n“Менга ханжар билан шамшир тиғига ҳаргиз ҳожат йўқ” мисрасидаги вазн сакталигини эътиборга олмаганда, бу байтлардаги мумтоз ғазалнависликка хос жозибани ҳис этмаслик мумкин эмас.\nСирожиддин Саййид шеърларидан бирини “Навоийни ўқиш” деб номлаган. Унингча: “Ҳар бир калла, ҳар бир бош жаҳолатдан қўрқиши керак. Ҳар бир бола, ҳар бир ёш Навоийни ўқиши керак”. Навоийдек улуғларни ўқимаслик, англамаслик жаҳолатга олиб келишидан огоҳ қилишни бурч, деб билган шоир: “Ҳар бир ота, ҳар бир мўйсафид Умр ҳикматларин кўрсатиб, Нафс арқонларин қирқиши керак, Фарзандлари, набирасига Навоийни ўқиши керак”, дея таъкидлайди.\nАдабиётимизнинг минг йиллик тарихи гувоҳлик беришича, чин дўст, чин ёр топиш шуаро учун ушалмас армон бўлиб келган. Ҳазрат Навоий “Меҳр кўп кўргузуб меҳрибоне топмаган”и, Фурқат “Оҳким, йўқтур мани табъимга лойиқ улфатим”, дея изтироб чеккани бунинг далилидир. Устоз Абдулла Ориф: “Ғуссали дилга-чи лекин йўқ ҳамдам” деганда, айни шу туйғуни назарда тутган. Сирожиддин Саййиднинг:\nҚисмат қаттиқ, алам бисёр, эл ғофил,\nБу дунёда борми\nбир дилхоҳ, Бобур? —\nдейиши сабаби ҳам шунда.\nСирожиддин Саййид сўзга зуғум ўтказмайди. Шеърларининг оҳанги табиий, мисраларининг аксарияти қуйма. Айниқса, ғазалларида фикр таъсирчан, тасвир оҳорли. Минг йиллардан буён куйланиб келаётган Ватан мавзуи унинг қаламида ўзгача инкишоф топади. Туйғуларнинг самимийлиги ўқувчига ҳам юқади:\nБу диёрда тоғу тош шоир бўлиб,\nЕрга тушгайдир қуёш шоир бўлиб.\nЎргатар куйлашни булбул сувлари,\nМайса ҳам тебрайди бош шоир бўлиб.\n“Булбул сувлари” жумласидаги ғализликни истисно қилганда (эҳтимол, асл матнда “сувлара” бўлгандир), бу мисралар юқоридаги таърифларга нечоғли мос эканини таъкидлаш ортиқча бўлар.\nСирожиддин Саййид оз сўзга кўп маъно юклайди. Сўзни исроф қилишдан сақланади. “Шеър аро полвон бўлиш осон эмас”, деган биргина таъриф орқали Абдулла Орифнинг миллий адабиётимизда тутган ўрнига муносиб баҳо беради. “450 000 лола” шеърида Иккинчи жаҳон урушининг бутун фожиаси лўнда, таъсирчан, бетакрор ифодалангани ҳам фикримизни тасдиқлайди:\nКўз олдингга келтирсанг\nТўрт юз эллик минг лола —\nҲар кўклам кўкка етар\nТўрт юз эллик минг нолам.\nЁт элларда ётибди\nТўрт юз эллик минг болам.\nСирожиддин Саййид “Шоир кимдир?” дея савол қўяди (“Нуқтаи назар” шеъри) ва “Мир Алишер бобонинг биринчи ва мангу муовинидир”, деган хулосага келади. Адабиётга бундай юксакдан қараш ижодкорга муайян масъулият ҳиссини юклайди.\nЧўлпон адабиётни “ўткир юрак кирларини ювадурғон тоза маърифат суви”, дея таърифлаган эди. Сирожиддин Саййид шунга уйғун фикрни ўзига хос тарзда, бетакрор ифодалайди. Унингча: “Шеър гарчи шоирнинг кўксида ёнган, Бўғзини куйдирган олов унидир. Шеърият — гул эмас, чечакмас, асли. Руҳ ва кўнгилларнинг кир совунидир”. Бинобарин, инсон руҳи ва кўнглини адабиётчалик поклайдиган бошқа бир ҳодиса ҳанузгача аниқланган эмас. Муҳими, шоир кўҳна бу ҳақиқатни поэтик жиҳатдан янгича ифодалаганидир.\nҲар қандай шоирнинг ижодий камолотини кўрсатадиган бош омил — шеърларида теран ҳикматларнинг гўзал бадиият билан акс этишидир. Ижоднинг юксалиш палласида фикр теранлашади, “қаймоқ боғлайди”, ифода сайқалланади, ўзига хослик яққолроқ намоён бўлади. Сирожиддин Саййид шеърларида ана шу камолот аломатлари бўй кўрсатаётгани алоҳида эътиборга лойиқдир. Мана бу мисралар ҳам фикримизни тасдиқлайди:\nКетар жисминг муваққатдир,\nВатан — мангу муҳаббатдир.\nАгар кимда муҳаббат йўқ,\nЖаҳонда номурод бўлгай.\n“Дил фасли” китобининг алоҳида бўлими “Бойбува, дуо айланг…” (“Бозор ижодиёти”дан) деб номланади. Бу бўлимда шоир коса тагида нимкоса тарзида миллий маънавиятимиз ривожига салбий таъсир кўрсатаётган ҳодисаларни қоралайди. “Бош қолиб қорин билан ўйлайдиган”лар ҳеч қачон юртнинг корига яраши мумкин эмаслигини таъсирчан ифодалайди. “Ичи тўла риё, кўнгли қаро” кимсаларнинг “кийиб юрган чопонлари зар ранг” эканига таажжуб изҳор этади. Уларнинг сурати ва сийрати мутаносиб эмаслигини ҳажв қилади.\nМуборак ҳадислардан бирида: “Киши бирор гуноҳ амалга қўл урса, унинг қалбида бир қора нуқта пайдо бўлади. Гуноҳига астойдил тавба қилса, бу қора нуқта кетади. Тавба қилмай, гуноҳларда давом этса, қора нуқталар сони ҳам кўпайиб боради”, дейилади. Шоирнинг мана бу мисраларида ана шу ҳадис мазмуни гўзал поэтик ифодасини топгани Сирожиддин Саййид шеъриятида муборак сарчашмалардан баҳрамандлик таъсири кучаяётгани исботидир:\nМен бу чаман саҳнасига\nошиқ бўлиб келган эдим,\nГул рангига тушундиму\nдил зангига тушунмадим, —\nдея, риёкорлик, кўнгли қаролик дилни занг босишига сабаб бўлишини образлар, тимсоллар воситасида тасвирлайди.\n“Ахтарайлук” ғазалида миллат турмуш тарзига кириб келаётган нобоп аъмоллар ҳажв тиғига олинган. Буюк Хоразмий машҳур “Муҳаббатнома”да “Анингким, ол юзинда менг яратти, Бўйи бирла сочини тенг яратти”, дея сочининг бўйи билан тенглигини ёр гўзаллигига далил ўлароқ мадҳ этган эди. Таассуфки, замонамиз шоирларида энди бундай мисраларни ижод қилиш имконияти кам. Ижод қилсалар ҳам ёр сочининг бўйи билан эмас, бўйни билан тенглиги ҳақида ёзишлари мумкин, холос. Сирожиддин Саййиднинг зулфлар кесилишига оид мана бу байти ҳам фикримизни тасдиқлайди:\nБўйинлар осилур зулфлар кесилмиш,\nБиз энди ўзга бир дор ахтарайлук.\nУндан ҳам ёмони — вужудни кўз-кўз қилишга, яланғочликка ружу қўйилаётгани қуйидаги мисраларда аччиқ истеҳзо билан ифодаланган:\nКўриб киндикларини ҳалқа таққан,\nҚочайлик, бир чуқур ғор ахтарайлук.\nМиллий ахлоқ, уни асраш ҳақида қайғуриш миллат зиёлиларининг зиммасидаги масъулиятдир. Шоирнинг бу каби шеърлари ана шу масъулиятни ҳис этиш, эртанги кун учун куйиниш самарасидир.\nСирожиддин Саййид замонавий миллий адабиётимизда ўз ўрнига эга, эътирофга сазовор шоирларимиздан. “Ўзбекистон халқ шоири” унвони унга жуда-жуда ярашади. “Дил фасли” китоби шоир ижодининг янги, янада баланд миқёсларга кўтарилиш палласига дебоча бўлишини истар эдик.\n«Ўзбекистон адабиёти ва санъати» газетасининг 2007 йил 30-сонидан олинди.\n← Аввалги Аввалги Муҳаммаджон Холбеков. Бадиий таржима: муаммо ва ечим (2007)\nКейинги → Кейинги: Омон Мухтор. Катта билан кичик муносабати (2007)


Соғлиқни сақлашда “Xatlov” электрон тизимида 30 млн аҳолининг маълумотлари шакллантирилган - Ishonch.uz\nБош саҳифа Жамият Соғлиқни сақлашда “Xatlov” электрон тизимида 30 млн аҳолининг маълумотлари шакллантирилган\nСоғлиқни сақлашда “Xatlov” электрон тизимида 30 млн аҳолининг маълумотлари шакллантирилган\nБу ҳақда АОКАда Соғлиқни сақлаш вазирлиги мутасаддилари билан бўлиб ўтган матбуот анжуманида маълум қилинди.\nҚайд этилишича, соғлиқни сақлаш тизимини рақамлаштириш бўйича бир қатор ишлар амалга оширилган. Хусусан, «Электрон поликлиника», «ТМEК», «Наркологик диспансер», «Психологик диспансер», «Бемор», «Эмлаш», «Хатлов», «Туғилиш ва ўлим», «ПЦР-тест тизими» ва бошқалар ишга туширилган.\nАҳоли ўртасида патронаж текширувларини оптималлаштириш, хавф гуруҳларига ажратиш мақсадида йўлга қўйилган “Xatlov” электрон тизимида 30 млн аҳолининг маълумотлари шакллантирилди.\n«Электрон поликлиника» ахборот тизимига 423 та бирламчи тиббиёт муассасаси уланиб, 10 546 нафар тиббиёт ходими рўйхатдан ўтказилди ҳамда 9 миллион нафарга яқин бемор ҳақидаги маълумотлар шакллантирилди. Шифокорларнинг иш жадвалини онлайн кўриш ва уларнинг қабулига масофадан ёзилиш имкони яратилди.\nКоронавирус инфекциясига қарши эмлаш ҳисобини юритиш бўйича “Emlash.uz” тизими ишга туширилди. Тизимда 5,4 минг нафар фойдаланувчи томонидан 4,1 миллион нафар аҳолининг маълумотлари шакллантирилди ҳамда эмланганлик тўғрисида онлайн сертификат олиш имконияти яратилди.\nРуҳий касалликлар диспансери, наркология диспансери ҳисобида турганлик ва ногиронлик тўғрисидаги (ТМEК) маълумотлар рақамлаштирилди ва Электрон ҳукумат тизимига интеграция қилинди. Бу борадаги маълумотларни онлайн олиш имконияти яратилди ва унинг натижасида қоғозбозликка чек қўйилди.\nТез тиббий ёрдам тизими фаолиятини самарали йўлга қўйиш мақсадида «103» ягона ахборотлаштирилган бошқарув тизими Тошкент шаҳрида тажриба лойиҳа доирасида ишга туширилди.\nШунингдек, жорий йилда «Электрон ордер», «Телемедицина», «Тиббий жиҳозлар ҳисоби», «Кадр ресурслари», «Онлайн ўқитиш», «Тиббий суғурта» каби тизимларни ҳамда мобил иловаларни ишга тушириш ҳам режалаштирилган. 2022–2025 йилларда ягона электрон тиббий карта, электрон шифохона, электрон рецепт, лаборатория ва радиология ҳамда сунъий интеллектга асосланган тизимлар амалиётга жорий этилади.\nТиббиёт шифокор электрон ҳукумат\nАввалги саҳифаЎзбекистонга олиб кирилган автобус 2019 йилда эмас 2013 йилда ишлаб чиқарилгани аниқланди\nКейинги мақолаФуқаролар томонидан юборилаётган таклифларнинг деярли 80 фоизга яқини йўл инфратузилмасидаги камчиликлар билан боғлиқ


«Ўзбектелеком» шаҳарлараро қўнғироқлар нархини кескин пасайтирди\n12.10.2018 14:33 0 4\n«Ўзбектелеком» АК шаҳарлараро алоқа учун ягона тарифлаш тизими йўлга қўйилганлигини эълон қилди.\nМиллий оператор томонидан барча маҳаллий телефон алоқа абонентларига шаҳарлараро қўнғироқлар учун ягона тариф режаси ўрнатилди (мисол учун, эндиликда Тошкент шаҳри ичидаги қўнғироқлар ҳам, ёки вилоятларга қилинган шаҳарлараро қўнғироқлар ҳам бир хил нархланади).\nЭнди бутун Ўзбекистон бўйлаб ойлик лимит 180 дақиқадан ошганда, масофадан қатъи назар, ҳар бир тўлиқ ёки тўлиқ бўлмаган 1 дақиқа сўзлашув учун 12 сўмни ташкил этади.\nЭслатиб ўтамиз, авваллари шаҳарлараро қўнғироқлар алоҳида тарифланар ва шаҳарлар орасидаги масофага қараб 40 сўмдан 90 сўмгача нархланар эди.\nЎзбектелеком шаҳарлараро қўнғироқлар


Guardian: Олланд Обамадан ИШИДга қарши курашни кучайтиришни талаб қилади\n15:04 / 19.11.2015\nФранция президенти Франсуа Олланд келгуси ҳафтада Вашингтондаги учрашувда АҚШ президенти Барак Обамани мамлакатлар ИШИДга қарши курашни кучайтириш лозимлигига ишонтиришга уриниб кўради. Бу ҳақда The Guardian европалик дипломат мурожаатига асосланган ҳолда хабар бермоқда.\nУнинг сўзларига француз расмий шахслари ўзларини ўта эҳтиёткор тутишга ҳаракат қилмоқда ва Американинг Сурия ва Ироқдаги стратегиясини танқид қилмасликка уринмоқда. Бироқ улар Обама АҚШ ҳаракатлари натижасида қанчалар йирик кўламли муҳожирлар инқирози вужудга келгани ҳақида огоҳлантириш керак, деб ҳисоблашмоқда.\n“Биз америкаликларга инқироз Европани беқарорлаштиришини тушунтиришни истаймиз. Муаммо шундаки, Париждаги терактлар ва муҳожирлар инқирози бизда вақт йўқлигини кўрсатмоқда”, - деди ўз исмини ошкор қилишни истамаган дипломат.


Эҳтиёт бўлинг! Сифатсиз БФҚлар қурбонига айланманг!\n09:34 / 22.06.2017\nОрганизмнинг биологик қариши 25 ёшдан кейин бошланади. Бунга унинг аста-секин ҳужайралар регенерацияси учун масъул бўлган кўплаб гормонларни ишлаб чиқаришни тўхтатиши сабаб бўлади, натижада метаболизм секинлашади, витаминлар ҳамда зарур микроэлементларни ўзлаштириш ва синтезлаш ёмонлашади. Бунга экологиянинг ифлосланиши (айниқса катта шаҳарларда), нотўғри овқатланиш ва зарарли одатлар қўшилса, 30 ёшдан кейин ножуя ўзгаришларни сезиб, ҳаёт тарзини ўзгартиришга ва соғлиқни сақлашга ҳаракат қилишади. Бироқ шуни таъкидлаш жоизки, 40 ёшдан кейин шуларнинг ўзигина етарли бўлмайди. Бу ёшга келиб организм кўплаб гормонларни ишлаб чиқаришни деярли тўхтатади. Шу боис фаоллик ва тетикликни сақлаб қолиш учун организмни ташқаридан тўлдириш керак бўлади.\nШундай пайтда биологик фаол қўшимчалар (БФҚ) ёрдамга келади. Улар зарур моддалар етишмовчилигини тўлдирувчи микроэлементлар, витаминлар, комплекс табиий бирикмалар манбаидир. Организмда бундай моддаларнинг етишмовчилиги турли касалликлар ривожи ва қаришига олиб келади.\nШундай бўлса-да, БФҚларнинг кенг рекламаси баъзан шубҳа уйғонишига сабаб бўлади, кимлардир БФҚларни очиқ-ойдин деярли барча касалликларнинг юқори самарали ечими сифатида таклиф қилади. Бу - ёлғон, албатта.\nСифатсиз БФҚ истеъмол қилиб, "фуфломицин" эффектига эга бўласиз, бироқ бу ҳали ҳеч нарса эмас - сифатсиз БФҚларнинг истеъмоли баъзи ҳолларда саломатликнинг кескин ёмонлашуви ва хавфли касалликларни келтириб чиқариши мумкин.\nШунингдек рўйхатдан ўтказилмаган, ноқонуний олиб кирилган биологик фаол қўшимчаларнинг аксарияти заиф психика ва сурункали касалликларга эга кишиларда тобеълик келтириб чиқариши экспертлар томонидан исботланган.\nИнтернет орқали сотилувчи дори воситалари айниқса хавфлидир. Бозорнинг бу сегментидаги фирибгарлик даражаси, экспертлар баҳоларига кўра, 50 фоизни ташкил қилади. Шунга қарамай, тиббий воситаларнинг электрон савдоси ҳажми ошиб бормоқда. Интернет орқали сотилувчи стероид гормонлар ва озиш воситаларининг 70 фоизи - сохта препаратлар. Буларнинг бари соғлиққа салбий таъсир кўрсатиши мумкин.\nСўнгги вақтларда биологик фаол қўшимчаларни спортда қўллаш тенденцияси ривожланмоқда. Спортчилар БФҚлар ёрдамида ўз жисмоний ҳолатини оптималлаштиришади, самарадорлик даражасини оширишади, организмнинг қайта тикланиш жараёнини тезлаштиришади ва тана вазнини назорат қилишади.\nБироқ истеъмол қилинаётган маҳсулот ҳар доим ҳам кутилган натижани беравермайди. БФҚларнинг самара бермаслигига нима сабаб бўлиши мумкин? Кўпинча асосий сабаб ҳужжатларнинг сохталаштирилиши ва самарадорлик ҳамда БФҚ маҳсулотлари таркиби тўғрисидаги ёлғон маълумот.\nБФҚ сифати, ҳақиқийлиги ва хавфсизлигига доир маълумотларни аниқлаштириш сизга саломатлигингизни асраш ва биологик фаол қўшимчалар истеъмолидан максимал фойда олишга ёрдам беради.\nНима учун БФҚлар хавфли бўлиши мумкин?\nТасдиқланмаган БФҚлар сертификацияси, ишлаб чиқариш ҳамда тарқатишни етарлича назорат қилинмаслиги;\nҚўлланмада кўрсатилмаган номаълум компонентларнинг акс таъсири;\nЁлғон маълумот ёки қўлланма асосида дозани керагидан ошириб юбориш;\nДоривор компонентларнинг мавжудлиги;\nБошқа дори воситалари билан ўзаро таъсирга киришиши;\nҲомиладорлик даврида ҳомилага зарарли таъсири.\nШу муносабат билан Ўзбекистон Республикасининг амалдаги қонунчилигига мувофиқ БФҚлар, уларнинг таркиби ва компонентлари, сақлаш шароитлари ва транспортировкасига қатъий талаблар белгиланди.\nСифатсиз маҳсулот истеъмолининг хавф ва салбий таъсирларини четлаб ўтиш учун нима қилиш керак?\nБФҚлар ва бошқа тиббий препаратларни харид қилишда сотувчидан мувофиқлик сертификатини кўрсатишни талаб қилинг;\nТиббий препаратлар, қўшимчалар ва витаминларни Интернет ва бошқа номаълум манбалар орқали буюртма қилманг;\nҚўлланма билан яхшилаб танишиб чиқинг, кўрсатмалар ва қўллаш мумкин бўлмаган ҳолатларга оид маълумотларни ўқинг.\nАгар препарат истеъмоли борасида шубҳалар пайдо бўлган бўлса - даволовчи шифокорингиз ёки малакали врач билан маслаҳатлашинг;\nтанишларингиз тавсиясига амал қилмасдан, маҳсулотни яхшилаб ўрганиб чиқинг ва сизнинг соғлиғингизга тўғри келадиган қўшимчаларни танланг.\nЎзбекистон бозорида расмий сертификацияга эга, хорижда ишлаб чиқарилган БФҚлар мавжуд. Масалан, RDAllianceFarm компанияси томонидан импорт қилинувчи WindmillHealthProducts™ (АҚШ) ишлаб чиқарувчиси маҳсулотлари.\nПрепаратларнинг RDAllianceFarm компанияси томонидан олиб кирилиш жараёни қуйидаги тартибда амалга ошади:\nМаҳсулот партияси барча қоидаларга риоя қилинган ҳолда транспортировка қилинади;\nПрепаратлар лабаратория мутахассислари томонидан текширилади ва мувофиқликни тасдиқлаш мақсадида тўлиқ санитар-эпидемиологик экспертиза ўтказилади;\nБФҚларни қабул қилиш курсларини инобатга олган ҳолда кичик партиялар асосида қадоқлаш.\nБарча босқичлар Ўзбекистон Республикаси Қонунчилиги талабларига мувофиқ кечади. Бу маҳсулотларнинг сифати, уларнинг хавфсизлиги ва самарасини кафолатлайди.\nRDAllianceFarm компанияси Ўзбекистон бозорида намойиш қиладиган маҳсулотлари табиий келиб чиқишга эга препаратлардир.\nЮрак-қон томир, таянч-ҳаракат ва пешоб тизимлари каби турли касалликларни даволаш ва уларнинг профилактикаси учун;\nИммунитетни ошириш, организмнинг умумий ҳолатини яхшилашга мўлжалланган витаминлар ва биологик қўшимчалар;\nҲомиладорлар учун фаол табиий қўшимчалар;\nҲар қандай ёшда ҳам гўзаллик ва ёшликни сақлаб қолишга мўлжалланган воситалар;\nСтресслар ва уларнинг асоратлари билан курашишга мўлжалланган табиий маҳсулотлар.\nСертификатланган БФҚларнинг тўлиқ рўйхати билан бизнинг саҳифамизда танишишингиз мумкин: www.facebook.com/acaiuzb/\nПрепаратларни шаҳар дорихоналаридан харид қилиш мумкин.\n10:46 / 08.06.2018\n10:28 / 01.06.2018


Бобомурод Абдуллаев "суд иши"да давлат қораловчиси бўлган прокурор лавозимидан кетди » Ўзбекистон янгиликлари – Zamin.uz\n02 июнь 2018, 15:14\nЎзбекистон Республикаси Бош Прокуратурасининг Коррупция ва иқтисодий жиноятчиликка қарши кураш бошқармаси бошлиғи ўринбосари Баҳром Қобилов лавозимидан озод этилган. У журналист Бобомурод Абдуллаев ишида қораловчи прокурор сифатида фаолият кўрсатган эди.\n«UzNews.uz»нинг ишончли манбаси хабарига кўра, Баҳром Қобилов Бош прокуратурадаги бошқарма бошлиғи ўринбосари лавозимига ўтгунга қадар, айни мана шу бошқармада алоҳида муҳим ишлар бўйича катта терговчи лавозимида фаолият юритган.\nКоррупция ва иқтисодий жиноятчиликка қарши кураш бошқармасида фаолият бошлагунга қадар эса Тошкент шаҳар Миробод тумани прокуроратурасида прокурор ўринбосари лавозимида фаолият юритган.\nЭслатиб ўтамиз, Баҳром Қобиловга қадар бошқарма бошлиғи ўринбосари сифатида, Бош прокурорининг 2018 йил 18 майдаги буйруғига асосан, Ўзбекистон Республикаси Бош прокуратураси академияси бошлиғи лавозимига тайинланган Коленко Евгений Вячеславович фаолият юритган.\nЯнгиликлар » Жамият » Бобомурод Абдуллаев "суд иши"да давлат қораловчиси бўлган прокурор лавозимидан кетди


Мўғулларнинг мовароуннаҳр босқини\nМовароуннаҳрда хоразмшоҳлар давлати гуллаб-яшнаган ва қудрати ўсган бир даврда Чингизхон бошчилигидаги кўчманчи мўғул ва турк қабилалари иттифоқи кучайди. У Хитойга ҳужум қилиб, унинг анчагина ерини босиб ҳам олди. Бу минтақадаги мўғуллар ва турклар ҳеч қандай динга эътиқод қилишмас эди. Уларнинг баъзилари ота-боболари руҳига сиғиниб юришар, айримлари бутга топинар, учинчилари ҳайвонларни муқаддас санаб, уларга "ибодат" қилишар, қолганлар юлдуз ва сайёралардан мадад сўрашар эди. Ҳаммалари шаман ва афсунгарларга боғланишган бўлиб, озчиликкина насроний, мусулмон ёки буддавий эди. Мусулмонларга қарши жанг қилавериб ҳолдан тойган салибчилар мўғуллар босқинини Ислом дунёсига йўллаб қўйишдан манфаатдор эди.\nНасронийлар жангари мўғулларнинг Ислом билан шарафланиб, шу туфайли мусулмонлар қувватланишидан хавфсирашар эди. Ўша пайтда турклар билан ҳам шу ҳолат содир бўлган эди: улар Исломга кириб, мусулмонлар ўрдусини кучайтириб юборишди ва насронийларга қарши аёвсиз жанг қилишди. Бу каби хатога йўл қўймаслик ва вайрон қилувчи улкан кучни мусулмон тамаддунини яксон қилишга йўналтириб юбориш учун мўғуллар ўлкасига миссионерлар юборилди. Улар мўғулларнинг ҳукмдор доиралари ўртасида насронийликни фаол тарғиб қила бошлашди.\nМиссионерлар таъсир ўтказиш учун кўпроқ мўғул ҳукмдорлари оила аъзоларини насронийлаштиришга зўр беришарди. Улар ҳатто мўғул ҳукмдорларига насроний динидаги аёлларни хотинликка беришар эди. Масалан, Чингизхоннинг хотини насронийликни қабул қилган татар хоними эди. Ҳукмдорнинг учинчи ўғли Угедей ҳам насроний аёлга уйланган эди. Угедейнинг ўғли Куюкхон насронийлар таъсирига тушиб қолган бўлса, унинг тоғаси Чиғатой Исломнинг ашаддий душмани эди. Ҳалокухон (Хулогу) ҳам насроний динидаги аёл билан турмуш қурган эди. Ана шу аёл кейинчалик уни Ироқ ва Шомни ер билан яксон қилишга руҳлантирди. Ҳалокунинг ўғли Абакахон Византия императори қизига уйланган эди. Мусулмон тамаддунини йўқотишдан буддавийлар ҳам манфаатдор эдилар.\nҲижрий 606 йили Фарғона, Шош ва Косонда хоразмшоҳ Алоуддин Муҳаммаднинг мўғуллар билан илк тўқнашувлари бўлди. Кўчманчиларнинг бу ўлкага ҳужуми 615 йилгача давом этди. Лекин шундан кейин Чингизхон чегарадош минтақаларда икки томонлама эркин савдо қилиш ҳудудлари ташкил этиш таклифи билан Хоразм шоҳига элчилар жўнатди. Алоуддин Муҳаммад бу таклифни қабул қилди ва Мовароуннаҳрга мўғул савдогарлари кела бошлашди.\nЛекин вилоят ҳокими савдогарлар келгани ҳақида шоҳга хабар берганида у ҳаммасини ўлдириш ва молларини тортиб олишни буюрди. Хоразм шоҳи юртига бостириб кирган мўғуллардан шу тариқа ўч олмоқчи бўлган эди. У аслида Чингизхон билан шартномасини бузиб қўйганди. Кейинчалик, шоҳ мўғулларнинг куч-имкониятларидан воқиф бўлгач, ўз қилмишидан қаттиқ афсусланди, аммо энди кеч эди. Чингизхон унинг ўзини ва мамлакатини йўқ қилиб юбориши ҳақида мактуб жўнатди. Бундан ғазабланган Алоуддин мўғул элчиларидан бирини қатл қилдирди, бошқасига Чингизга қарши уруш эълон қилгани хабарини етказишни юклади.\nХоразм шоҳи шундан кейин Туркистонга юриш қилди ва ўша ердаги қишлоқлардан бирига ҳужум уюштириб, кўплаб аҳолини ўлдирди, аёлларни асир олди. Мўғуллар бу босқиндан хабар топиб, хоразмшоҳ ўрдусини қувиб етишди. Қаттиқ жанг бўлса-да, бирор томон ғолиб бўлолмади. Бухорога қайтган Алоуддин Муҳаммад қудратли душман билан тўқнашув олдида турганини англади ва ялпи сафарбарлик эълон қилди.\nМўғул лашкарлари хоразмшоҳ ерларига бостириб кирди, шоҳ эса негадир ўз ўрдусини асосий жанг майдонига эмас, турли шаҳарларга жойлаштира бошлади. Мўғуллар хоразмликларнинг тарқоқ қўшинларини яксон қилиб, шаҳарларни бирин-кетин осонгина эгаллай бошлашди. Биринчи бўлиб кўчманчилар ҳамласига Бухоро дуч келди. Уни босиб олган мўғуллар тинч аҳолига нисбатан аввалда сира кўрилмаган ваҳшийликларни қилишди, йўлларида учраган ҳамма нарсани бузиб-янчишди. Кейин улар Самарқандга қараб юришди, аммо шаҳар аҳолиси мўғулларга қаршилик кўрсатди. Шунда мўғуллар ҳарбий ҳийлага ўтишди: улар худди қочаётгандай шаҳардан узоқлашишди, бундан руҳланган самарқандликлар шаҳар ташқарисигача чиқишди ва олдиндан тайёрлаб қўйилган пистирмага тушиб, ҳалок бўлишди. Мўғуллар шаҳарга кириб, худди Бухородагидай ваҳшийликлар қилишди.\nСамарқанд таслим бўлганидан кейин мўғулларнинг икки юз минг кишилик ўрдуси хоразмшоҳ Алоуддин Муҳаммадни таъқиб қила бошлади. У Ҳазар (Каспий) денгизидаги ороллардан бирига яширинди ва ҳижрий 620 йили ўша ерда вафот этди. Шу орада мўғуллар Мозандарон, Рай, Ҳамадонни эгаллашди, у ерлардан Озарбойжон ва Гуржистонга қараб юришди. Қофқозортидан ўтиб, Дарбанд шаҳрига етишди ва Қофқоз тоғларини четлаб, булғорлар ўлкасигача боришди. Аммо булғорлардан қақшатғич зарба еб, чекинишга мажбур бўлишди.\nЧингизхоннинг ўзи Самарқандда қолиб, қўшиннинг бир қисмини Термиз ва Фарғонага жўнатди. Бу шаҳарларни босиб олган мўғуллар қатлиом уюштириб, кўплаб тинч аҳолини қириб ташлашди. Шундан кейин Чингизхон ўғиллари бошчилигидаги катта бир ўрдуни яна Хоразмга юборди. Бошқа бир қўшин эса Балхга жўнатилди. Аммо Балх аҳолиси жангсиз таслим бўлди. Толиқонда мўғуллар қаттиқ қаршиликка учраб, шаҳарни ташлаб чиқишга мажбур бўлишди. Шунда Чингизхоннинг ўзи қўмондонликни зиммасига олди ва бу қалъани эгаллади. Шундан кейин бирин-кетин Марв, Нишопур, Ҳирот, Тус ва Ғазна мўғулларга таслим бўлди.\nОзарбойжон Фанлар академияси шарқшунослик институти катта илмий ходими, фалсафа фанлари номзоди\n1. Али Заде А. "Хроника мусульманских государств", Москва, "Умма", 2004 г. стр. 374-377.\n2. Шакир М. "История Ислама от Адама до наших дней", т. 2, Стамбул, 1993 г.\n3. Босворт К. Э. "Мусульманские династии", Москва, 1971 г.


«Future Skills Uzbekistan» – республика миқёсидаги...\nЎзбекистон Республикаси ахборот технологиялари ва коммуникацияларини ривожлантириш вазирлиги, IT Park, Artel Group, RevoTech ва Ал-Хоразмий ихтисослаштирилган АКТ мактаби билан ҳамкорликда «Future Skills Uzbekistan» республика танлови ҳақида маълум қилди.\nТанлов икки йўналишда бўлиб ўтади:\nИштирокчилар қуйидаги йўналишларда ўз лойиҳаларини тақдим қилишлари лозим бўлади:\nМуҳандислик лойиҳалаштириш йўналишлари;\nҚишлоқ хўжалигини (агросаноат комплекси) автоматлаштириш;\n3D моделлаштириш ва прототиплаштириш.\nТанлов икки босқичда ўтказилади. Биринчиси – 2020 йилнинг 15 августдан 15 сентябрига қадар бўлиб ўтадиган саралаш босқичи. Иккинчиси – финал бўлиб, 2020 йилнинг 18 сентябридан 20 сентябрига қадар ўтказилади.\nТанловда 30 ёшгача бўлган истаган шахс қатнашиши мумкин.\nКичик ёшдаги иштирокчилар гуруҳи – 16 ёшгача.\nКатта ёшдаги иштирокчилар гуруҳи – 30 ёшгача.\nРўйхатдан ўтиш 2020 йилнинг 24 июлдан 14 августга (шу куни ҳам) қадар бўлиб ўтади.\nУшбу ҳавола орқали рўйхатдан ўтинг: https://clck.ru/PqWSS\nТанлов ҳақида янада батафсил маълумот: https://futureskills.uz/\nтанлов робототехника IT-парк Future Skills Uzbekistan\nТехнология 18/09, 17:45\nЎзбекистонда биринчи Android хакатони эълон қилинди